qundao/data-zh-poetry huggingface dataset:
自中宿上韶阳道中有作·其四
作者：屈大均
朝代：清
体裁：七言律诗

险绝飞厓半压舟，纷纷象马石当头。风教急峡三朝过，雨遣惊滩一日留。山鹧催归知有梦，野花多故肯忘忧。迷津欲向烟波问，渔父无人祗白鸥。
自五屯所至永安州舟中作
作者：屈大均
朝代：清

冬木寒逾秀，苍苍雪霁时。风开多柳叶，冰压少松枝。水积春前气，山添雨后姿。新晴人就暖，解带步迟迟。落木寒泉路，朝烟暮雨人。乡山归不得，母子梦相亲。石乱初无口，滩平渐有身。篙师愁欲绝，此水最艰辛。水打村村碓，风烧岸岸田。鸟声时出谷，云气忽沉天。路尽无烟处，人寒欲雪前。岁残无一可，兵马苦颠连。天寒生白雾，日出见平原。卧入千峰雪，吟随万壑猿。一身家国重，七尺死生尊。安得功成去，丘中复闭门。叶落知枫树，千林冬不黄。松晴初出雪，梅早已浮香。事共年华去，愁随春水长。兼旬未窥镜，白发恐如霜。
自五屯所至永安州舟中作·其一
作者：屈大均
朝代：清
体裁：五言律诗

冬木寒逾秀，苍苍雪霁时。风开多柳叶，冰压少松枝。水积春前气，山添雨后姿。新晴人就暖，解带步迟迟。
自五屯所至永安州舟中作·其三
作者：屈大均
朝代：清
体裁：五言律诗

水打村村碓，风烧岸岸田。鸟声时出谷，云气忽沉天。路尽无烟处，人寒欲雪前。岁残无一可，兵马苦颠连。
自五屯所至永安州舟中作·其二
作者：屈大均
朝代：清
体裁：五言律诗

落木寒泉路，朝烟暮雨人。乡山归不得，母子梦相亲。石乱初无口，滩平渐有身。篙师愁欲绝，此水最艰辛。
自五屯所至永安州舟中作·其五
作者：屈大均
朝代：清
体裁：五言律诗

叶落知枫树，千林冬不黄。松晴初出雪，梅早已浮香。事共年华去，愁随春水长。兼旬未窥镜，白发恐如霜。
自五屯所至永安州舟中作·其四
作者：屈大均
朝代：清
体裁：五言律诗

天寒生白雾，日出见平原。卧入千峰雪，吟随万壑猿。一身家国重，七尺死生尊。安得功成去，丘中复闭门。
自五蓝经热水山八十里至大牙宿
作者：屈大均
朝代：清
体裁：五言律诗

日暮未遑宿，我劳将奈何。野花含笑满，山鸟画眉多。古木蒙苍藓，温泉出绿莎。林深屡迷路，冲虎一人过。
自公房作
作者：屈大均
朝代：清
体裁：五言律诗

玉屏峰未还，花下一扃关。即此已空寂，无人知是山。磐流松户外，棋落石床间。却厌涓涓水，无生说未閒。
自冲虚观人锦屏峰
作者：屈大均
朝代：清
体裁：五言律诗

路入黄龙洞，阴森山气秋。万松寒欲折，双瀑日争流。月吐金芝草，云开玉女楼。泠泠风佩响，浑与百灵游。
自大小王公岭经枫林桥一路丹枫古木与梅桂相乱坡陀高低石路坦洁绝可爱
作者：屈大均
朝代：清
体裁：七言绝句

车随石路去迢迢，夹岸枫林隐一桥。松树不知何处尽，人穿苍翠已三朝。
自排山经熊罴岭至祁阳作
作者：屈大均
朝代：清
体裁：五言律诗

百里藤萝路，阴森万木中。山寒多宿雨，叶尽少悲风。岭峤千盘入，湖湘一线通。楚南香草地，处处见兰丛。
自林田至桥田作
作者：屈大均
朝代：清
体裁：五言律诗

谷里茅茨少，人烟各一峰。林多惟筱荡，花小亦芙蓉。家有翻车水，门多偃盖松。山田反肥沃，此地最宜农。
自浈阳至穗城江行有作
作者：屈大均
朝代：清

欲雨空蒙翠益深，秋光不逐夕阳沉。虚无树影迷烟棹，幽咽猿声和水琴。石叠青螺全作髻，峰抽碧玉半成簪。谽谺洞口云争吐，湿尽衣裘冷不禁。拂窗飞过一峰峰，翠黛含烟落几重。崩石影摇三峡栈，瀑泉声乱半天钟。光分明月怜空水，色染清霜爱紫茸。更好秋花黄菊似，屏风点缀锦云浓。削出青天石更青，箨龙无数在空冥。儿孙大小分乔岳，掌拇东西擘巨灵。峡口并吞三水灌，云门开阖一峰屏。丹厓翠壁题将遍，欲就飞来结一亭。舟穿滩峡尽含悽，夹岸巉岩石路迷。匍匐千夫牵绝壁，纷纷百丈出飞梯。垂堂处处惊淫预，吹笛年年怨武溪。懒学芙蓉长取醉，愁心已似太常泥。摇落江潭日已孤，萧萧短发似菰蒲。长临秋水光清浅，欲识新霜白有无。渐老英雄非好女，即成高尚是狂奴。芝华咀嚼应颐养，百岁孀慈掌上珠。故园萧索越台西，乞食艰难且杖藜。纸笔陶公愁稚子，衣裳孺仲愧贤妻。山花爱老多朱槿，水鸟催归更郁鸡。出峡不须还入峡，禺阳北路易栖栖。潮鸡催沓大江潮，未及天明放画桡。渔艇已随沙雁引，戍亭犹苦水犀招。霜欺枫叶偏难落，雪作芦花更不消。风露有馀蝉易醉，一声人外日萧萧。江天尽作荔支围，黑叶千村映翠微。烽火亦教榕树似，珊瑚不道木棉非。门临古渡多渔户，坐倚阴厓有钓矶。西浦邅回难即到，乡心休逐片帆飞。咫尺江关不到家，吹帆无那海风斜。浮沉已苦鸬鹚石，清浅兼愁茉莉沙。裘典鹔鹴因卓氏，钗馀翡翠似秦嘉。无金取酒空归去，四壁萧条未有涯。
自浈阳至穗城江行有作·其一
作者：屈大均
朝代：清
体裁：七言律诗

欲雨空蒙翠益深，秋光不逐夕阳沉。虚无树影迷烟棹，幽咽猿声和水琴。石叠青螺全作髻，峰抽碧玉半成簪。谽谺洞口云争吐，湿尽衣裘冷不禁。
自浈阳至穗城江行有作·其七
作者：屈大均
朝代：清
体裁：七言律诗

潮鸡催沓大江潮，未及天明放画桡。渔艇已随沙雁引，戍亭犹苦水犀招。霜欺枫叶偏难落，雪作芦花更不消。风露有馀蝉易醉，一声人外日萧萧。
自浈阳至穗城江行有作·其三
作者：屈大均
朝代：清
体裁：七言律诗

削出青天石更青，箨龙无数在空冥。儿孙大小分乔岳，掌拇东西擘巨灵。峡口并吞三水灌，云门开阖一峰屏。丹厓翠壁题将遍，欲就飞来结一亭。
自浈阳至穗城江行有作·其九
作者：屈大均
朝代：清
体裁：七言律诗

咫尺江关不到家，吹帆无那海风斜。浮沉已苦鸬鹚石，清浅兼愁茉莉沙。裘典鹔鹴因卓氏，钗馀翡翠似秦嘉。无金取酒空归去，四壁萧条未有涯。
自浈阳至穗城江行有作·其二
作者：屈大均
朝代：清
体裁：七言律诗

拂窗飞过一峰峰，翠黛含烟落几重。崩石影摇三峡栈，瀑泉声乱半天钟。光分明月怜空水，色染清霜爱紫茸。更好秋花黄菊似，屏风点缀锦云浓。
自浈阳至穗城江行有作·其五
作者：屈大均
朝代：清
体裁：七言律诗

摇落江潭日已孤，萧萧短发似菰蒲。长临秋水光清浅，欲识新霜白有无。渐老英雄非好女，即成高尚是狂奴。芝华咀嚼应颐养，百岁孀慈掌上珠。
自浈阳至穗城江行有作·其八
作者：屈大均
朝代：清
体裁：七言律诗

江天尽作荔支围，黑叶千村映翠微。烽火亦教榕树似，珊瑚不道木棉非。门临古渡多渔户，坐倚阴厓有钓矶。西浦邅回难即到，乡心休逐片帆飞。
自浈阳至穗城江行有作·其六
作者：屈大均
朝代：清
体裁：七言律诗

故园萧索越台西，乞食艰难且杖藜。纸笔陶公愁稚子，衣裳孺仲愧贤妻。山花爱老多朱槿，水鸟催归更郁鸡。出峡不须还入峡，禺阳北路易栖栖。
自浈阳至穗城江行有作·其四
作者：屈大均
朝代：清
体裁：七言律诗

舟穿滩峡尽含悽，夹岸巉岩石路迷。匍匐千夫牵绝壁，纷纷百丈出飞梯。垂堂处处惊淫预，吹笛年年怨武溪。懒学芙蓉长取醉，愁心已似太常泥。
自清远上三峡口号
作者：屈大均
朝代：清

生竹青青作挽强，牵过七十二峰长。峡口滩高忧挽断，三朝不得上浈阳。滩高峡小是浈阳，三峡无如此峡长。一路天梯攀不尽，鹧鸪还与断肝肠。
自清远上三峡口号·其一
作者：屈大均
朝代：清
体裁：七言绝句

生竹青青作挽强，牵过七十二峰长。峡口滩高忧挽断，三朝不得上浈阳。
自清远上三峡口号·其二
作者：屈大均
朝代：清
体裁：七言绝句

滩高峡小是浈阳，三峡无如此峡长。一路天梯攀不尽，鹧鸪还与断肝肠。
自滑山至骆家道中
作者：屈大均
朝代：清
体裁：五言律诗

平田千石笋，一笋一人家。荫壁全生竹，流溪半是花。山山通乳窦，树树有渔槎。匹马行将晚，前村隔暮霞。
自白下至槜李与诸子约游山阴
作者：屈大均
朝代：清
体裁：五言律诗

最恨秦淮柳，长条复短条。秋风吹落叶，一夜别南朝。范蠡湖边客，相将荡画桡。言寻大禹穴，直渡浙江潮。
自秧家至黄窑道中所见
作者：屈大均
朝代：清

山女春晴采笋多，林中双踏落花过。千岩草长无樵径，猿鸟纷纷下薜萝。银钗高髻帕轻纱，谷口群栽吉贝花。夫在东菑望朝馌，唱歌遥下碧峰斜。万树青枫屋一间，桐花白遍路旁山。行人歇马眠春草，看尽徭姬大耳环。
自秧家至黄窑道中所见·其一
作者：屈大均
朝代：清
体裁：七言绝句

山女春晴采笋多，林中双踏落花过。千岩草长无樵径，猿鸟纷纷下薜萝。
自秧家至黄窑道中所见·其三
作者：屈大均
朝代：清
体裁：七言绝句

万树青枫屋一间，桐花白遍路旁山。行人歇马眠春草，看尽徭姬大耳环。
自秧家至黄窑道中所见·其二
作者：屈大均
朝代：清
体裁：七言绝句

银钗高髻帕轻纱，谷口群栽吉贝花。夫在东菑望朝馌，唱歌遥下碧峰斜。
自端州载嘉鱼归舂山草堂
作者：屈大均
朝代：清

昔慕嘉鱼美，名传小雅篇。岂知吾越有，得奉老亲前。三日微茫路，双盘泼剌鲜。白头迟下箸，念父在黄泉。自向端州买，持归涉海潮。养须泉水活，烹用滑甘调。小博高堂喜，频将素友招。儿曹不知味，餍饫得连朝。
自端州载嘉鱼归舂山草堂·其一
作者：屈大均
朝代：清
体裁：五言律诗

昔慕嘉鱼美，名传小雅篇。岂知吾越有，得奉老亲前。三日微茫路，双盘泼剌鲜。白头迟下箸，念父在黄泉。
自端州载嘉鱼归舂山草堂·其二
作者：屈大均
朝代：清
体裁：五言律诗

自向端州买，持归涉海潮。养须泉水活，烹用滑甘调。小博高堂喜，频将素友招。儿曹不知味，餍饫得连朝。
自胥江上峡至韶阳作
作者：屈大均
朝代：清

送至禺阳返，含情是海潮。峡犹云母隔，峰已石人招。古寺愁飞去，无人问泬寥。菩提兵火后，一树自南朝。胥江沙水浅，取蚬疍船多。男女无馀粟，生涯是扁螺。吞腥安水土，足跣弄烟波。苦竹春丛外，时时闻斗歌。潮鸡鸣未已，微月逐潮生。水宿难为夜，舟开不待明。半帆烟树影，一枕草虫声。不寐怀衰白，劳劳水菽情。夜久息群动，寒萤听渐微。那知零白露，但觉湿罗衣。鱼食星河影，凫眠水石矶。坐来斜月上，吟啸发清机。江中蕉叶似，小艇卖鱼家。蚝疍虽无女，钗鬟亦有花。荡桡杨柳浦，晒网鹭鹚沙。白发多公姥，萧萧水一涯。不觉舟行远，仙源信几重。二禺兄弟峡，一石妇人峰。涧断知无栈，林空似有钟。春来霪雨少，瀑势太从容。一日始一峡，舟行苦逆风。暮春犹苦冻，长路正愁穷。栈阁飞岩外，橧巢古木中。繵夫歌有哭，声与断猿同。草映一川绿，萋萋含夕曛。有无樵子路，三两鹿麛群。峰束易成峡，岩空多出云。削成无数壁，奇自华山分。屏风知几叠，云锦夹天开。树树倒垂壁，峰峰阴积苔。野花多有子，山雉绝无媒。系艓幽潭口，言探石髓回。篙篙答幽响，霞壁尽中空。自发多钟磬，相吞是水风。石泉如乳白，云叶比花红。处处层城似，丹楼望不穷。滟滪堆无数，春行值水深。帆惊飞石过，窗苦湿云侵。萤外依渔火，鸯边梦锦衾。戍夫催泊早，乌鹊未归林。石角篙无力，湾环似二禺。划天多铁壁，拔地即香炉。花堕千寻药，藤交百道须。时时岩洞里，飞出片帆孤。仙灵多事甚，古寺使飞来。草没萧梁碣，花迷庶子台。峡长峰易合，岚重日难开。阮隃吹频裂，声含秋雨哀。轩辕上天日，帝子亦成仙。吹笛知何去，遗音空暮烟。君臣双绝峡，兄弟两飞泉。终古馀汤沐，禺阳苍翠边。峰晴多变态，一半作空青。何处朝云影，而非神女灵。髻和烟雾堕，衣杂蕙兰馨。一路疑行雨，泉飞遍杳冥。野花名渐识，春摘未曾迟。日夕但盈手，芬馨能几时。芝薇秦有客，橘柚楚多师。岂必筼筜好，青青帝子枝。女萝缠玉手，攀磴与云平。拾果知猿戏，穿松恐鹤惊。水分双练下，风作一琴鸣。坐久忘舟楫，依依到月明。亦知行路苦，争奈水云心。白鹄未三里，寒猿已一吟。江南枫树满，峡北荻花深。青草无穷瘴，王孙何处寻。山花名独舞，山鸟号相思。更有香含笑，兼之绿画眉。边鸾殊未见，嵇氏讵曾知。好把图经补，丹青写莫迟。南天已初夏，水宿易生寒。夜夜云三峡，朝朝雪一滩。羊皮渔父服，蝶翅羽流冠。莫向桃枝笑，今非钓国竿。惠妃能苦战，巾帼有功勋。庙貌香炉峡，风流锦伞军。神鸦喧饮食，仙蝶乱衣裙。签语期相助，扬灵向阵云。壁垒馀麻寨，浛洸战迹多。灵旗长肃肃，古庙每峨峨。破贼当高峡，追雠到浊河。丰碑从宋代，终古镇风波。碧落英州洞，茎通直到天。御林南汉在，丹灶羽人传。水滴成钟乳，霞凝作宝莲。玲珑巨灵手，斧凿出天然。岭表全韶地，天南古帝家。文明开百越，浚哲自重华。玉殿馀春草，皇冈隐暮霞。郁葱衡岳接，御气尚含葩。帝城云里出，天阙石边开。已就重华得，如游瑶圃来。联绵九疑接，相像六飞回。一片苍梧恨，长含武水台。六六玉芙蓉，鸣琴知几峰。如何百蛮狩，不遣二妃从。绝徼馀城阙，荒祠尚鼓钟。月明瑶瑟至，应渡水云重。九成台缥缈，知是有虞宫。二女明霞外，重瞳丽日中。珠丘梧野北，玉辇曲江东。彷佛箫韶在，音含阊阖风。野艇鱼秧至，人家蜡树来。郡当三峡尽，城夹二江开。柱矗天多石，衣垂帝有台。陈辞无不可，咫尺即蓬莱。峤外元仙窟，泷东即帝乡。为怜韶石好，不觉武溪长。就日怀龙驭，歌风想凤跄。如何骚些客，怅望祗潇湘。绕城三面水，浈武合南流。虎战空多垒，狐鸣总一丘。攻坚元下策，间道本阴谋。多谢青燐影，长含汉月秋。开元高相业，崛起曲江间。报国多金鉴，倾城一玉环。文章元帅在，风度盛唐閒。正始音谁继，书台洒扫还。心逐流泉去，潺湲一夜无。不因寒月好，争觉玉琴孤。稍起沙边雁，时惊枝上乌。故林相忆否，人在一菰芦。
自胥江上峡至韶阳作·其一
作者：屈大均
朝代：清
体裁：五言律诗

送至禺阳返，含情是海潮。峡犹云母隔，峰已石人招。古寺愁飞去，无人问泬寥。菩提兵火后，一树自南朝。
自胥江上峡至韶阳作·其七
作者：屈大均
朝代：清
体裁：五言律诗

一日始一峡，舟行苦逆风。暮春犹苦冻，长路正愁穷。栈阁飞岩外，橧巢古木中。繵夫歌有哭，声与断猿同。
自胥江上峡至韶阳作·其三
作者：屈大均
朝代：清
体裁：五言律诗

潮鸡鸣未已，微月逐潮生。水宿难为夜，舟开不待明。半帆烟树影，一枕草虫声。不寐怀衰白，劳劳水菽情。
自胥江上峡至韶阳作·其三十
作者：屈大均
朝代：清
体裁：五言律诗

绕城三面水，浈武合南流。虎战空多垒，狐鸣总一丘。攻坚元下策，间道本阴谋。多谢青燐影，长含汉月秋。
自胥江上峡至韶阳作·其三十一
作者：屈大均
朝代：清
体裁：五言律诗

开元高相业，崛起曲江间。报国多金鉴，倾城一玉环。文章元帅在，风度盛唐閒。正始音谁继，书台洒扫还。
自胥江上峡至韶阳作·其三十二
作者：屈大均
朝代：清
体裁：五言律诗

心逐流泉去，潺湲一夜无。不因寒月好，争觉玉琴孤。稍起沙边雁，时惊枝上乌。故林相忆否，人在一菰芦。
自胥江上峡至韶阳作·其九
作者：屈大均
朝代：清
体裁：五言律诗

屏风知几叠，云锦夹天开。树树倒垂壁，峰峰阴积苔。野花多有子，山雉绝无媒。系艓幽潭口，言探石髓回。
自胥江上峡至韶阳作·其二
作者：屈大均
朝代：清
体裁：五言律诗

胥江沙水浅，取蚬疍船多。男女无馀粟，生涯是扁螺。吞腥安水土，足跣弄烟波。苦竹春丛外，时时闻斗歌。
自胥江上峡至韶阳作·其二十
作者：屈大均
朝代：清
体裁：五言律诗

南天已初夏，水宿易生寒。夜夜云三峡，朝朝雪一滩。羊皮渔父服，蝶翅羽流冠。莫向桃枝笑，今非钓国竿。
自胥江上峡至韶阳作·其二十一
作者：屈大均
朝代：清
体裁：五言律诗

惠妃能苦战，巾帼有功勋。庙貌香炉峡，风流锦伞军。神鸦喧饮食，仙蝶乱衣裙。签语期相助，扬灵向阵云。
自胥江上峡至韶阳作·其二十七
作者：屈大均
朝代：清
体裁：五言律诗

九成台缥缈，知是有虞宫。二女明霞外，重瞳丽日中。珠丘梧野北，玉辇曲江东。彷佛箫韶在，音含阊阖风。
自胥江上峡至韶阳作·其二十三
作者：屈大均
朝代：清
体裁：五言律诗

碧落英州洞，茎通直到天。御林南汉在，丹灶羽人传。水滴成钟乳，霞凝作宝莲。玲珑巨灵手，斧凿出天然。
自胥江上峡至韶阳作·其二十九
作者：屈大均
朝代：清
体裁：五言律诗

峤外元仙窟，泷东即帝乡。为怜韶石好，不觉武溪长。就日怀龙驭，歌风想凤跄。如何骚些客，怅望祗潇湘。
自胥江上峡至韶阳作·其二十二
作者：屈大均
朝代：清
体裁：五言律诗

壁垒馀麻寨，浛洸战迹多。灵旗长肃肃，古庙每峨峨。破贼当高峡，追雠到浊河。丰碑从宋代，终古镇风波。
自胥江上峡至韶阳作·其二十五
作者：屈大均
朝代：清
体裁：五言律诗

帝城云里出，天阙石边开。已就重华得，如游瑶圃来。联绵九疑接，相像六飞回。一片苍梧恨，长含武水台。
自胥江上峡至韶阳作·其二十八
作者：屈大均
朝代：清
体裁：五言律诗

野艇鱼秧至，人家蜡树来。郡当三峡尽，城夹二江开。柱矗天多石，衣垂帝有台。陈辞无不可，咫尺即蓬莱。
自胥江上峡至韶阳作·其二十六
作者：屈大均
朝代：清
体裁：五言律诗

六六玉芙蓉，鸣琴知几峰。如何百蛮狩，不遣二妃从。绝徼馀城阙，荒祠尚鼓钟。月明瑶瑟至，应渡水云重。
自胥江上峡至韶阳作·其二十四
作者：屈大均
朝代：清
体裁：五言律诗

岭表全韶地，天南古帝家。文明开百越，浚哲自重华。玉殿馀春草，皇冈隐暮霞。郁葱衡岳接，御气尚含葩。
自胥江上峡至韶阳作·其五
作者：屈大均
朝代：清
体裁：五言律诗

江中蕉叶似，小艇卖鱼家。蚝疍虽无女，钗鬟亦有花。荡桡杨柳浦，晒网鹭鹚沙。白发多公姥，萧萧水一涯。
自胥江上峡至韶阳作·其八
作者：屈大均
朝代：清
体裁：五言律诗

草映一川绿，萋萋含夕曛。有无樵子路，三两鹿麛群。峰束易成峡，岩空多出云。削成无数壁，奇自华山分。
自胥江上峡至韶阳作·其六
作者：屈大均
朝代：清
体裁：五言律诗

不觉舟行远，仙源信几重。二禺兄弟峡，一石妇人峰。涧断知无栈，林空似有钟。春来霪雨少，瀑势太从容。
自胥江上峡至韶阳作·其十
作者：屈大均
朝代：清
体裁：五言律诗

篙篙答幽响，霞壁尽中空。自发多钟磬，相吞是水风。石泉如乳白，云叶比花红。处处层城似，丹楼望不穷。
自胥江上峡至韶阳作·其十一
作者：屈大均
朝代：清
体裁：五言律诗

滟滪堆无数，春行值水深。帆惊飞石过，窗苦湿云侵。萤外依渔火，鸯边梦锦衾。戍夫催泊早，乌鹊未归林。
自胥江上峡至韶阳作·其十七
作者：屈大均
朝代：清
体裁：五言律诗

女萝缠玉手，攀磴与云平。拾果知猿戏，穿松恐鹤惊。水分双练下，风作一琴鸣。坐久忘舟楫，依依到月明。
自胥江上峡至韶阳作·其十三
作者：屈大均
朝代：清
体裁：五言律诗

仙灵多事甚，古寺使飞来。草没萧梁碣，花迷庶子台。峡长峰易合，岚重日难开。阮隃吹频裂，声含秋雨哀。
自胥江上峡至韶阳作·其十九
作者：屈大均
朝代：清
体裁：五言律诗

山花名独舞，山鸟号相思。更有香含笑，兼之绿画眉。边鸾殊未见，嵇氏讵曾知。好把图经补，丹青写莫迟。
自胥江上峡至韶阳作·其十二
作者：屈大均
朝代：清
体裁：五言律诗

石角篙无力，湾环似二禺。划天多铁壁，拔地即香炉。花堕千寻药，藤交百道须。时时岩洞里，飞出片帆孤。
自胥江上峡至韶阳作·其十五
作者：屈大均
朝代：清
体裁：五言律诗

峰晴多变态，一半作空青。何处朝云影，而非神女灵。髻和烟雾堕，衣杂蕙兰馨。一路疑行雨，泉飞遍杳冥。
自胥江上峡至韶阳作·其十八
作者：屈大均
朝代：清
体裁：五言律诗

亦知行路苦，争奈水云心。白鹄未三里，寒猿已一吟。江南枫树满，峡北荻花深。青草无穷瘴，王孙何处寻。
自胥江上峡至韶阳作·其十六
作者：屈大均
朝代：清
体裁：五言律诗

野花名渐识，春摘未曾迟。日夕但盈手，芬馨能几时。芝薇秦有客，橘柚楚多师。岂必筼筜好，青青帝子枝。
自胥江上峡至韶阳作·其十四
作者：屈大均
朝代：清
体裁：五言律诗

轩辕上天日，帝子亦成仙。吹笛知何去，遗音空暮烟。君臣双绝峡，兄弟两飞泉。终古馀汤沐，禺阳苍翠边。
自胥江上峡至韶阳作·其四
作者：屈大均
朝代：清
体裁：五言律诗

夜久息群动，寒萤听渐微。那知零白露，但觉湿罗衣。鱼食星河影，凫眠水石矶。坐来斜月上，吟啸发清机。
自英德下峡者先浈阳自清远上峡者先中宿歌曰
作者：屈大均
朝代：清
体裁：古风

浈阳头，中宿尾，中央一峡香垆是。头中宿，尾浈阳，香垆一峡是中央。
自英德至浛洸道中作
作者：屈大均
朝代：清
体裁：五言律诗

一县尽奇峰，参差削玉蓉。人烟含乱石，瀑影出寒松。空翠飞犹湿，馀花落尚秾。乱同樵女渡，洸口暮闻钟。
自茭塘上珠江作
作者：屈大均
朝代：清
体裁：七言律诗

双飞玉塔截东流，势落扶胥控虎头。地有二门当大海，人无一剑起炎洲。楼船缥缈鳖身映，宫阙虚无蜃气浮。自古亡诸能助汉，固知遗烈在东瓯。
自蒲涧入濂泉寺作
作者：屈大均
朝代：清
体裁：七言律诗

阴阴灌木夹山蹊，入石穿泉路易迷。虎去未寒苔上迹，蝉来忽断竹间嘶。蒲根可食因多节，叶背堪书为少泥。不雨水帘成滴沥，梦魂消绝寺楼西。
自蒲涧至廉泉洞寻郑仙鹤舒台作
作者：屈大均
朝代：清
体裁：古风

七月廿四廿三日，广人倾都东门出。菖蒲涧中漱寒泉，共寻郑公炼丹室。传闻此日鹤舒翼，安期上仙就仙职。秦皇苍苍向烟雾，东使少君求不得。玉舄何年留阜亭，蒲花紫茸含秋馨。越人祈子每双乳，高禖此地惟仙灵。水帘半遮大岩口，松柏数株老猿守。锦幡争答白花男，珍果竞怀红粉妇。仙人拇迹履纷纷，触破苔痕生白云。生儿我欲生高士，似我迷花不事君。
自蓝塘至秋乡江口作
作者：屈大均
朝代：清
体裁：五言律诗

滩声暮更急，风外亦潺湲。是夕兼微雨，吹泉满四山。舟随初月引，梦向故林还。白鹭时相笑，君閒亦未閒。
自赣上南安川路甚曲未至南康县已有三十六湾舟人称为湘江湾云
作者：屈大均
朝代：清

三十六湾至蕉溪，九十九曲至横浦。舟人道此似湘江，削竹青青牵挽苦。山转不知滩路尽，篙声响处四山闻。石随飞水层层落，中有人烟出白云。曲似湘江色不如，湘江空翠映芙蕖。衡山九面皆临镜，清绝尤宜烟雨馀。千山秋草似云黄，石壁横开谷口光。白昼虫声多叹息，应怜游子客蛮方。
自赣上南安川路甚曲未至南康县已有三十六湾舟人称为湘江湾云·其一
作者：屈大均
朝代：清
体裁：七言绝句

三十六湾至蕉溪，九十九曲至横浦。舟人道此似湘江，削竹青青牵挽苦。
自赣上南安川路甚曲未至南康县已有三十六湾舟人称为湘江湾云·其三
作者：屈大均
朝代：清
体裁：七言绝句

曲似湘江色不如，湘江空翠映芙蕖。衡山九面皆临镜，清绝尤宜烟雨馀。
自赣上南安川路甚曲未至南康县已有三十六湾舟人称为湘江湾云·其二
作者：屈大均
朝代：清
体裁：七言绝句

山转不知滩路尽，篙声响处四山闻。石随飞水层层落，中有人烟出白云。
自赣上南安川路甚曲未至南康县已有三十六湾舟人称为湘江湾云·其四
作者：屈大均
朝代：清
体裁：七言绝句

千山秋草似云黄，石壁横开谷口光。白昼虫声多叹息，应怜游子客蛮方。
自零陵至兴安道中
作者：屈大均
朝代：清
体裁：五言律诗

苍松三百里，不尽复枫林。一路白云暗，千峰红叶深。山空自多响，水落亦成吟。薄暮停车坐，萧萧馀片心。
自韶阳南下三峡作
作者：屈大均
朝代：清

三峡浈阳峡最长，人从天上转羊肠。林中洞穴空闻响，花里烟霞亦有香。万古哀猿催泪落，一秋明月助神伤。还家未敢窥青镜，鬓有阴山一片霜。六泷三峡南中胜，渔父相将几溯洄。九曲青峰随水转，干重翠壁夹天来。泉冲栈阁时时断，花映船窗处处开。最是北禺堪啸咏，轩辕帝子有书台。
自韶阳南下三峡作·其一
作者：屈大均
朝代：清
体裁：七言律诗

三峡浈阳峡最长，人从天上转羊肠。林中洞穴空闻响，花里烟霞亦有香。万古哀猿催泪落，一秋明月助神伤。还家未敢窥青镜，鬓有阴山一片霜。
自韶阳南下三峡作·其二
作者：屈大均
朝代：清
体裁：七言律诗

六泷三峡南中胜，渔父相将几溯洄。九曲青峰随水转，干重翠壁夹天来。泉冲栈阁时时断，花映船窗处处开。最是北禺堪啸咏，轩辕帝子有书台。
自题易叶轩
作者：屈大均
朝代：清

叶叶霜红写几秋，微言多为古人留。画前岂有庖牺易，一片天心似水流。虫书叶叶是河图，画卦当年得见无。花绝无言吾亦尔，馨香吹出一林孤。一庭梧竹最宜秋，蕉叶新书雨不流。人是羲皇高枕外，黄花亦为义熙留。几树蝉声慰寂寥，无人风叶自萧萧。日长观化无馀事，周蝶何知又一朝。九卦先生忧患馀，年衰一倍惜居诸。思求易史莲须阁，表里春秋作一书。
自题易叶轩·其一
作者：屈大均
朝代：清
体裁：七言绝句

叶叶霜红写几秋，微言多为古人留。画前岂有庖牺易，一片天心似水流。
自题易叶轩·其三
作者：屈大均
朝代：清
体裁：七言绝句

一庭梧竹最宜秋，蕉叶新书雨不流。人是羲皇高枕外，黄花亦为义熙留。
自题易叶轩·其二
作者：屈大均
朝代：清
体裁：七言绝句

虫书叶叶是河图，画卦当年得见无。花绝无言吾亦尔，馨香吹出一林孤。
自题易叶轩·其五
作者：屈大均
朝代：清
体裁：七言绝句

九卦先生忧患馀，年衰一倍惜居诸。思求易史莲须阁，表里春秋作一书。
自题易叶轩·其四
作者：屈大均
朝代：清
体裁：七言绝句

几树蝉声慰寂寥，无人风叶自萧萧。日长观化无馀事，周蝶何知又一朝。
至日同超然作
作者：屈大均
朝代：清
体裁：五言律诗

至日孤舟上，家人忆拜冬。惊寒因酒薄，耐暖且衣重。草绿添江色，花黄减岸容。薰炉微著火，雪事话吴淞。
至西宁下城峒奉访庞卯君五丈
作者：屈大均
朝代：清
体裁：七言律诗

老向泷西一角巾，畲田数亩自先臣。香粳亦用青枫染，玉馔惟将锦鲤陈。花以无名长在树，禽因有喜屡催人。鸡藤一一皆灵寿，杖到天边总是春。
至西宁赋赠张大令
作者：屈大均
朝代：清
体裁：五言排律

一水曲穿林，沿洄信几深。路从幽鸟问，城向乱云寻。渐到弦歌地，遥闻鸾凤音。政成因孝友，公暇每登临。徭女仙灵口，罗人父母心。花重封锦石，月更奏瑶琴。风雅持当代，神明答所钦。干旌劳见访，几杖欲求箴。作脍多葵鲤，开屏有孔禽。筑台先郭隗，在幕复陈琳。史氏循良传，韦家讽谏吟。为君频搦管，相和始于今。
至韶阳呈陈使君
作者：屈大均
朝代：清

依依又向谢公楼，未尽欢娱是倡酬。孺子知交多大守，少陵宾客老诸侯。吟开紫翠双天阙，卧治神明一太丘。莫笑白华贫处子，无营偏作稻粱谋。惠阳招手复韶阳，爱客风流两郡长。才向右军观笔阵，又从仲举拂书床。冰弦日奏清炎服，玉玺天褒首瘴乡。自是重华苗裔好，九成台畔易循良。
至韶阳呈陈使君·其一
作者：屈大均
朝代：清
体裁：七言律诗

依依又向谢公楼，未尽欢娱是倡酬。孺子知交多大守，少陵宾客老诸侯。吟开紫翠双天阙，卧治神明一太丘。莫笑白华贫处子，无营偏作稻粱谋。
至韶阳呈陈使君·其二
作者：屈大均
朝代：清
体裁：七言律诗

惠阳招手复韶阳，爱客风流两郡长。才向右军观笔阵，又从仲举拂书床。冰弦日奏清炎服，玉玺天褒首瘴乡。自是重华苗裔好，九成台畔易循良。
舂山草堂感怀
作者：屈大均
朝代：清

地因滨海湿，人以著书贫。况复多风雨，弥令叹苦辛。半生游侠误，一代逸民真。菽水劳妻子，窗间刺绣频。辛苦朝那女，随予万里鞭。还家犹是客，事母未经年。兰麝馀妆阁，松楸满墓田。可怜清夜泪，滴滴到黄泉。客心伤已尽，黄鸟苦流声。一水穿云直，孤花吐日明。东西家未定，四十道无成。何以蠲忧疾，文章送此生。卧病江皋久，空悬渔父期。秋风不可触，一夕鬓成丝。海暗鸿声疾，山寒日影迟。祗应与黄菊，荣落在东篱。故国松楸里，君臣几杜鹃。卧龙成白首，跃马已黄泉。风雨悲寒食，干戈失墓田。先人薇蕨在，采采暮云边。失志今如此，吾生安所成。但能饮美酒，自可得高名。孔雀春多翠，黄花晚有英。九歌谁忍续，绮靡但伤情。慷慨空长啸，无心爱好春。愁多生白发，命薄失佳人。海燕成巢屡，安榴结子频。纤纤银系爪，犹忆搊弹新。松子和枝落，萧疏见鹤巢。秋声多在竹，露气半含梢。寂寞通先哲，饥寒答素交。年来无可用，惭愧似空匏。隐忍身将老，英豪世不知。梁鸿元烈士，鲁肃本狂儿。阴市名刀久，横行匹马迟。朝来频揽镜，叹息鬓边丝。未能诛淖齿，何以见慈亲。市井堪呼战，君王已属人。倚闾从白发，报国及青春。去去提双剑，男儿自有神。几夕松间石，披衣坐忍寒。啸声空外答，心影月中看。果落惊山鸟，风来堕箨冠。凄凉殊不寐，更上步虚坛。慷慨干戈里，文章任杀身。尊周存信史，讨贼托词人。素发垂三楚，愁心历九春。桃花风雨后，和泪共沾巾。白发同秋草，愁心似落花。君王频殉国，将帅祗为家。蓟北瞻丹极，滇南想翠华。无才扶日月，流落任天涯。衣服烧丹尽，图书换米馀。养亲生计薄，求道世情疏。儿女催华发，亲朋笑索居。黄花寒不落，岁晏欲何如。隐几长忘世，扶痾始觉身。死生元不厌，药饵且相亲。明月已云满，桃花那再春。浩歌聊自送，去作北邙尘。几欲从军旅，其如白发人。有家难委弟，无策可娱亲。作士诗书贱，为农陇亩贫。终然将七尺，去作玉关尘。平生梁雪窦，是我最知音。一自斯人没，三年不鼓琴。文章藏禹井，涕泪满山阴。向夕闻悲篥，魂应起壮心。
舂山草堂感怀·其一
作者：屈大均
朝代：清
体裁：五言律诗

地因滨海湿，人以著书贫。况复多风雨，弥令叹苦辛。半生游侠误，一代逸民真。菽水劳妻子，窗间刺绣频。
舂山草堂感怀·其七
作者：屈大均
朝代：清
体裁：五言律诗

慷慨空长啸，无心爱好春。愁多生白发，命薄失佳人。海燕成巢屡，安榴结子频。纤纤银系爪，犹忆搊弹新。
舂山草堂感怀·其三
作者：屈大均
朝代：清
体裁：五言律诗

客心伤已尽，黄鸟苦流声。一水穿云直，孤花吐日明。东西家未定，四十道无成。何以蠲忧疾，文章送此生。
舂山草堂感怀·其九
作者：屈大均
朝代：清
体裁：五言律诗

隐忍身将老，英豪世不知。梁鸿元烈士，鲁肃本狂儿。阴市名刀久，横行匹马迟。朝来频揽镜，叹息鬓边丝。
舂山草堂感怀·其二
作者：屈大均
朝代：清
体裁：五言律诗

辛苦朝那女，随予万里鞭。还家犹是客，事母未经年。兰麝馀妆阁，松楸满墓田。可怜清夜泪，滴滴到黄泉。
舂山草堂感怀·其五
作者：屈大均
朝代：清
体裁：五言律诗

故国松楸里，君臣几杜鹃。卧龙成白首，跃马已黄泉。风雨悲寒食，干戈失墓田。先人薇蕨在，采采暮云边。
舂山草堂感怀·其八
作者：屈大均
朝代：清
体裁：五言律诗

松子和枝落，萧疏见鹤巢。秋声多在竹，露气半含梢。寂寞通先哲，饥寒答素交。年来无可用，惭愧似空匏。
舂山草堂感怀·其六
作者：屈大均
朝代：清
体裁：五言律诗

失志今如此，吾生安所成。但能饮美酒，自可得高名。孔雀春多翠，黄花晚有英。九歌谁忍续，绮靡但伤情。
舂山草堂感怀·其十
作者：屈大均
朝代：清
体裁：五言律诗

未能诛淖齿，何以见慈亲。市井堪呼战，君王已属人。倚闾从白发，报国及青春。去去提双剑，男儿自有神。
舂山草堂感怀·其十一
作者：屈大均
朝代：清
体裁：五言律诗

几夕松间石，披衣坐忍寒。啸声空外答，心影月中看。果落惊山鸟，风来堕箨冠。凄凉殊不寐，更上步虚坛。
舂山草堂感怀·其十七
作者：屈大均
朝代：清
体裁：五言律诗

平生梁雪窦，是我最知音。一自斯人没，三年不鼓琴。文章藏禹井，涕泪满山阴。向夕闻悲篥，魂应起壮心。
舂山草堂感怀·其十三
作者：屈大均
朝代：清
体裁：五言律诗

白发同秋草，愁心似落花。君王频殉国，将帅祗为家。蓟北瞻丹极，滇南想翠华。无才扶日月，流落任天涯。
舂山草堂感怀·其十二
作者：屈大均
朝代：清
体裁：五言律诗

慷慨干戈里，文章任杀身。尊周存信史，讨贼托词人。素发垂三楚，愁心历九春。桃花风雨后，和泪共沾巾。
舂山草堂感怀·其十五
作者：屈大均
朝代：清
体裁：五言律诗

隐几长忘世，扶痾始觉身。死生元不厌，药饵且相亲。明月已云满，桃花那再春。浩歌聊自送，去作北邙尘。
舂山草堂感怀·其十六
作者：屈大均
朝代：清
体裁：五言律诗

几欲从军旅，其如白发人。有家难委弟，无策可娱亲。作士诗书贱，为农陇亩贫。终然将七尺，去作玉关尘。
舂山草堂感怀·其十四
作者：屈大均
朝代：清
体裁：五言律诗

衣服烧丹尽，图书换米馀。养亲生计薄，求道世情疏。儿女催华发，亲朋笑索居。黄花寒不落，岁晏欲何如。
舂山草堂感怀·其四
作者：屈大均
朝代：清
体裁：五言律诗

卧病江皋久，空悬渔父期。秋风不可触，一夕鬓成丝。海暗鸿声疾，山寒日影迟。祗应与黄菊，荣落在东篱。
舍弟刈稻赠以诗
作者：屈大均
朝代：清
体裁：五言律诗

今年风雨好，汝稼满堂阴。十亩妻孥力，千秋沮溺心。自兹有鸡黍，可以弄书琴。求禄胡为者，高堂白发侵。
舜庙
作者：屈大均
朝代：清
体裁：七言律诗

虞帝时巡北岳还，翠华南驻雁门山。千秋玉殿临边起，万里龙髯出塞攀。雪尽滹沱穿大卤，云生句注失寒关。竹书多少龙鱼恨，空有皇英惨玉颜。
舞草
作者：屈大均
朝代：清

大王楚歌歌莫哀，为妾楚舞一徘徊。舞影千年为舞草，报君意气向春开。血作杜鹃花已红，魂为舞草更摇风。美人骓马平生物，一笑天亡起帐中。
舞草·其一
作者：屈大均
朝代：清
体裁：七言绝句

大王楚歌歌莫哀，为妾楚舞一徘徊。舞影千年为舞草，报君意气向春开。
舞草·其二
作者：屈大均
朝代：清
体裁：七言绝句

血作杜鹃花已红，魂为舞草更摇风。美人骓马平生物，一笑天亡起帐中。
舟上西江值大水有作
作者：屈大均
朝代：清

六月滇黔水大来，端州城门不敢开。左右双江争一口，白波倒捲失崧台。咽喉最苦羚羊小，水花四飞如白鸟。洪涛鼓舞不因风，一出峡门成浩淼。此水发源自夜郎，万里来入祝融江。南天一渎亦无愧，势与岷江争短长。春来一雨成黄浊，八斗淤泥那可濯。炎方水土此难尝，生长蛮中殊不觉。我行正溯牂牁西，津路微茫咫尺迷。牵舟欲上木棉树，走马不见桃花堤。榕叶阴阴馀片地，芭蕉土布来金利。渔父鲥鱼尺许长，买来且作风前醉。峡口片云时启闭，风雷更助建瓴势。水头十丈似黄云，两岸崩崖苦相制。牵舟直上望夫台，万壑千岩往复回。石栈如丝萦绝顶，飞梯上下愁莓苔。滇黔至此水始放，河伯未见奔腾状。万里苴兰赴海来，炎风吹尽无烟瘴。风俗家家种橘田，淘金采石峡门边。多鱼正喜西江涨，妇女相将日数钱。
舟上西江值大水有作·其一
作者：屈大均
朝代：清
体裁：古风

六月滇黔水大来，端州城门不敢开。左右双江争一口，白波倒捲失崧台。咽喉最苦羚羊小，水花四飞如白鸟。洪涛鼓舞不因风，一出峡门成浩淼。此水发源自夜郎，万里来入祝融江。南天一渎亦无愧，势与岷江争短长。春来一雨成黄浊，八斗淤泥那可濯。炎方水土此难尝，生长蛮中殊不觉。我行正溯牂牁西，津路微茫咫尺迷。牵舟欲上木棉树，走马不见桃花堤。榕叶阴阴馀片地，芭蕉土布来金利。渔父鲥鱼尺许长，买来且作风前醉。
舟上西江值大水有作·其二
作者：屈大均
朝代：清
体裁：古风

峡口片云时启闭，风雷更助建瓴势。水头十丈似黄云，两岸崩崖苦相制。牵舟直上望夫台，万壑千岩往复回。石栈如丝萦绝顶，飞梯上下愁莓苔。滇黔至此水始放，河伯未见奔腾状。万里苴兰赴海来，炎风吹尽无烟瘴。风俗家家种橘田，淘金采石峡门边。多鱼正喜西江涨，妇女相将日数钱。
舟上连州
作者：屈大均
朝代：清

路入涟江远，愁闻是鹧鸪。草深迷两岸，云涨似重湖。古木撑崖坠，惊流挟石趋。拂舟萝带乱，攀折自嬉娱。时时川路尽，峡转复天开。舟掠飞崖过，帆穿落木来。鸟声多在水，人迹半生苔。不寐因明月，宵深自溯洄。舟小愁炎热，迟回乱石间。眠篙双女苦，坐钓一人閒。水响知滩至，林昏羡鸟还。时来思用武，前路耐间关。峰峰相角立，奇石满空中。山雨夏多白，江霞秋更红。鱼虾三峡异，妇女一罾同。数舸沿明月，歌传水帝宫。乱流争一壑，风傍水门多。石势随云落，滩声杂雨过。只须秋月好，终奈暮猿何。不寐同渔父，洲边弄芰荷。半壁划青冥，双流倒翠屏。天从江口出，雨以峡门扃。独夜歌山鬼，无人见野萤。微风林外过，彷佛芷兰馨。不妨滩石乱，溪女解篙舟。舟似腰肢折，篙随瀑布流。水声惊万壑，林气似三秋。风小帆频落，沿洄未免愁。
舟上连州·其一
作者：屈大均
朝代：清
体裁：五言律诗

路入涟江远，愁闻是鹧鸪。草深迷两岸，云涨似重湖。古木撑崖坠，惊流挟石趋。拂舟萝带乱，攀折自嬉娱。
舟上连州·其七
作者：屈大均
朝代：清
体裁：五言律诗

不妨滩石乱，溪女解篙舟。舟似腰肢折，篙随瀑布流。水声惊万壑，林气似三秋。风小帆频落，沿洄未免愁。
舟上连州·其三
作者：屈大均
朝代：清
体裁：五言律诗

舟小愁炎热，迟回乱石间。眠篙双女苦，坐钓一人閒。水响知滩至，林昏羡鸟还。时来思用武，前路耐间关。
舟上连州·其二
作者：屈大均
朝代：清
体裁：五言律诗

时时川路尽，峡转复天开。舟掠飞崖过，帆穿落木来。鸟声多在水，人迹半生苔。不寐因明月，宵深自溯洄。
舟上连州·其五
作者：屈大均
朝代：清
体裁：五言律诗

乱流争一壑，风傍水门多。石势随云落，滩声杂雨过。只须秋月好，终奈暮猿何。不寐同渔父，洲边弄芰荷。
舟上连州·其六
作者：屈大均
朝代：清
体裁：五言律诗

半壁划青冥，双流倒翠屏。天从江口出，雨以峡门扃。独夜歌山鬼，无人见野萤。微风林外过，彷佛芷兰馨。
舟上连州·其四
作者：屈大均
朝代：清
体裁：五言律诗

峰峰相角立，奇石满空中。山雨夏多白，江霞秋更红。鱼虾三峡异，妇女一罾同。数舸沿明月，歌传水帝宫。
舟下西江同超然分赋
作者：屈大均
朝代：清
体裁：五言律诗

白露难晞甚，今年霜信迟。水寒时作雾，冰少不成澌。出峡三江接，回帆两岸移。浮家吾与汝，何日更相期。
舟中
作者：屈大均
朝代：清

一夜河冰合，舟行须日出。日出冰乱流，含风响萧瑟。日日黄河曲，烟波一片愁。谁言渔父好，白首此孤舟。
舟中·其一
作者：屈大均
朝代：清
体裁：五言绝句

一夜河冰合，舟行须日出。日出冰乱流，含风响萧瑟。
舟中·其二
作者：屈大均
朝代：清
体裁：五言绝句

日日黄河曲，烟波一片愁。谁言渔父好，白首此孤舟。
舟中望庐山有怀玉川门道者
作者：屈大均
朝代：清
体裁：七言绝句

瀑布高悬三石梁，湖波荡漾白云光。仙人双足垂明月，绝世风流不可忘。
舟中苦热
作者：屈大均
朝代：清
体裁：七言绝句

九月南天犹袒裼，炎云低压舸船来。清凉苦忆当年好，跣踏层冰上五台。
舟中鸣琴与客作
作者：屈大均
朝代：清
体裁：七言绝句

汝为流水我高山，天籁何曾落世间。一曲怀仙人不见，片帆空与白云还。
舟入新兴江将访柴子有作
作者：屈大均
朝代：清
体裁：七言律诗

不知江口水声分，舟入千岩只为君。春尽林香犹作瘴，雨馀山气未成云。白鱼捕处禽多翠，甘草衔时鹿有群。咫尺松杉烟霭隔，一峰长啸万峰闻。
舟入横槎水作
作者：屈大均
朝代：清
体裁：五言律诗

渔舟不觉远，深入一溪霞。烟火烧红雨，牛羊饭落花。水声分乱石，山影散晴沙。莺唤人酤酒，垂杨第几家。
舟入永安县作
作者：屈大均
朝代：清

舟行苦清浅，牵人万峰云。水向双琴合，山从两髻分。秋溪凉更早，野菊晚逾芬。一路皆丹嶂，嘉名人不闻。最好梅花嶂，峰峰有一源。山家多近水，古木即成村。妇子知何世，牛羊亦自尊。舟轻行反缓，为爱瀑声喧。
舟入永安县作·其一
作者：屈大均
朝代：清
体裁：五言律诗

舟行苦清浅，牵人万峰云。水向双琴合，山从两髻分。秋溪凉更早，野菊晚逾芬。一路皆丹嶂，嘉名人不闻。
舟入永安县作·其二
作者：屈大均
朝代：清
体裁：五言律诗

最好梅花嶂，峰峰有一源。山家多近水，古木即成村。妇子知何世，牛羊亦自尊。舟轻行反缓，为爱瀑声喧。
舟入漓山赠内
作者：屈大均
朝代：清
体裁：五言律诗

舟穿岩洞出，石乳滴人寒。袖湿千峰翠，颜分万叶丹。烟深山影少，风乱水声难。一树幽兰草，青青尽日看。
舟入罗旁之水将访西宁张明府有作
作者：屈大均
朝代：清

水断频无岸，山开渐有林。花愁渔父识，药喜野人寻。鸡犬仙家物，牛羊太古心。炊烟时一起，散作白云深。山口一溪分，舟随白鹭群。花寒因向水，石湿为生云。草色千峰染，林香万壑薰。湾环殊未已，滩路苦纷纷。溪尽山城出，高高在乱峰。厓飞千树瀑，石响一林钟。叶落传人语，沙乾失虎踪。夕阳茅店外，樵影下寒松。泷西山水县，喜有令君贤。瀑布为膏泽，桃花引客船。夷门公子礼，新语大夫篇。定识相留处，行春白鹿边。
舟入罗旁之水将访西宁张明府有作·其一
作者：屈大均
朝代：清
体裁：五言律诗

水断频无岸，山开渐有林。花愁渔父识，药喜野人寻。鸡犬仙家物，牛羊太古心。炊烟时一起，散作白云深。
舟入罗旁之水将访西宁张明府有作·其三
作者：屈大均
朝代：清
体裁：五言律诗

溪尽山城出，高高在乱峰。厓飞千树瀑，石响一林钟。叶落传人语，沙乾失虎踪。夕阳茅店外，樵影下寒松。
舟入罗旁之水将访西宁张明府有作·其二
作者：屈大均
朝代：清
体裁：五言律诗

山口一溪分，舟随白鹭群。花寒因向水，石湿为生云。草色千峰染，林香万壑薰。湾环殊未已，滩路苦纷纷。
舟入罗旁之水将访西宁张明府有作·其四
作者：屈大均
朝代：清
体裁：五言律诗

泷西山水县，喜有令君贤。瀑布为膏泽，桃花引客船。夷门公子礼，新语大夫篇。定识相留处，行春白鹿边。
舟入阊门
作者：屈大均
朝代：清
体裁：五言律诗

曲折木兰桡，穿城四百桥。锦帆风未散，茂苑雨初消。烟火含春树，人家逐暮潮。相思明月夜，歌管为谁骄。
舟入陈村有作
作者：屈大均
朝代：清
体裁：五言律诗

山光因雨发，林气得风清。啼鸟元无意，当春自有声。溪随花路远，云向水村明。一棹斜桥外，归时月已生。
舟出滥口作
作者：屈大均
朝代：清

开帆从滥口，倏忽尽空冥。水底鱼云黑，沙头蚌月青。夜生南海日，秋见老人星。大虎门开阖，波涛撼玉屏。朝辞黄木口，暮至赤沙洲。地向江中出，天从海外浮。罛船喧妇子，罾步乱凫鸥。细钓吾多得，河鲀更上钩。
舟出滥口作·其一
作者：屈大均
朝代：清
体裁：五言律诗

开帆从滥口，倏忽尽空冥。水底鱼云黑，沙头蚌月青。夜生南海日，秋见老人星。大虎门开阖，波涛撼玉屏。
舟出滥口作·其二
作者：屈大均
朝代：清
体裁：五言律诗

朝辞黄木口，暮至赤沙洲。地向江中出，天从海外浮。罛船喧妇子，罾步乱凫鸥。细钓吾多得，河鲀更上钩。
舟出燕子矶
作者：屈大均
朝代：清
体裁：七言绝句

夹口横开燕子矶，崩崖千仞掠船飞。天风忽向芦花起，白浪如山打翠微。
舟夜
作者：屈大均
朝代：清

芦花清浅处，鱼食月光寒。吹笛愁鸿雁，惊飞过碧滩。风多须系艇，露少好垂竿。竹里窥人甚，青青白玉盘。花随鱼上下，时拂钓丝轻。明月每同宿，白鸥如有情。露侵书卷湿，波漾酒杯清。莫掩篷窗卧，秋天半欲明。
舟夜·其一
作者：屈大均
朝代：清
体裁：五言律诗

芦花清浅处，鱼食月光寒。吹笛愁鸿雁，惊飞过碧滩。风多须系艇，露少好垂竿。竹里窥人甚，青青白玉盘。
舟夜·其二
作者：屈大均
朝代：清
体裁：五言律诗

花随鱼上下，时拂钓丝轻。明月每同宿，白鸥如有情。露侵书卷湿，波漾酒杯清。莫掩篷窗卧，秋天半欲明。
舟子谣四章
作者：屈大均
朝代：清
体裁：四言诗

广州大艨艟，使得两头风。输一篷，赢一篷。（一章）后八字风，扬篷当中。前八字风，勾篷西东。（二章）上滩如天，铁人纸船。人与石斗，十钩一牵。船随石转，其软如绵。（三章）江海无津，铁船纸人。随风所督，万斛埃尘。其船坚重，铁力为身。（四章）
舟宿黄槎涌作
作者：屈大均
朝代：清
体裁：五言律诗

两岸阴晴异，山容互有无。牛羊数村暝，灯火一人孤。夜织多蕉布，秋收少荔奴。女郎祠畔宿，魂梦恨栖乌。
舟暮
作者：屈大均
朝代：清
体裁：五言律诗

暮行洲渚外，江路苦烟迷。白露不相引，流萤空自低。渔村无浦口，人语似林西。不寐孤篷下，惊心水鸟啼。
舟次小塘
作者：屈大均
朝代：清

北风向暮起，心折峭帆斜。两岸卷黄叶，一江吹白沙。那堪与鸿雁，自此长蒹葭。舟发才三夕，苍茫已忆家。北风吹水浅，势使沓潮回。冻苦江沙合，阴愁雪色来。消寒馀酒滓，拥暖只炉灰。且喜河边柳，年光已暗催。
舟次小塘·其一
作者：屈大均
朝代：清
体裁：五言律诗

北风向暮起，心折峭帆斜。两岸卷黄叶，一江吹白沙。那堪与鸿雁，自此长蒹葭。舟发才三夕，苍茫已忆家。
舟次小塘·其二
作者：屈大均
朝代：清
体裁：五言律诗

北风吹水浅，势使沓潮回。冻苦江沙合，阴愁雪色来。消寒馀酒滓，拥暖只炉灰。且喜河边柳，年光已暗催。
舟次康州作
作者：屈大均
朝代：清

一入晋康口，鹧鸪声渐多。水从红树出，山逐白云过。上下渔夫艇，东西蛋女歌。鱼花争取处，片片是烟波。舟从岩口入，惊起郁鸡飞。石出多成笋，山开动作围。香生芳草地，影乱白云衣。清绝锦江水，峰峰浴翠微。
舟次康州作·其一
作者：屈大均
朝代：清
体裁：五言律诗

一入晋康口，鹧鸪声渐多。水从红树出，山逐白云过。上下渔夫艇，东西蛋女歌。鱼花争取处，片片是烟波。
舟次康州作·其二
作者：屈大均
朝代：清
体裁：五言律诗

舟从岩口入，惊起郁鸡飞。石出多成笋，山开动作围。香生芳草地，影乱白云衣。清绝锦江水，峰峰浴翠微。
舟次河西务
作者：屈大均
朝代：清
体裁：五言律诗

千里桑乾水，分流至直沽。日黄含朔气，潮白没平芜。井邑归龙户，楼船指帝都。东南频转饷，犹自缺军需。
舟泊宿迁作
作者：屈大均
朝代：清
体裁：五言律诗

月出黄河白，微茫带晚霞。一蓑同白鹭，双鬓似芦花。乱火归渔艇，寒云覆酒家。悲来思买醉，不忍赋怀沙。
舟经晋康奉访州使君有作
作者：屈大均
朝代：清
体裁：七言律诗

大小湘流绕讼庭，使君日对数峰青。西将锦石为天柱，北倚香山作玉屏。白鹿春行蒲媪地，嘉鱼冬脍大中亭。舟过欲识神明守，未忍扬帆入杳冥。
舟经金利作
作者：屈大均
朝代：清
体裁：七言律诗

金利墟边首夏时，家家蛮布有蕉丝。木棉花尽犹无叶，榕树根多复作枝。西水正愁双峡急，东风莫使片帆迟。鹧鸪本是催归鸟，啼遍春山人未知。
舟自康州东下作
作者：屈大均
朝代：清

大湘未尽小湘来，两岸青山向峡开。直到羚羊江始放，西江倒捲北江回。羚羊一口雨中开，潮截牂牁水倒回。四月鱼花犹绝少，祗因西水未曾来。黄鱼不取取嘉鱼，举网频乘细雨馀。一夕锦江新水长，双帆未肯返扶胥。
舟自康州东下作·其一
作者：屈大均
朝代：清
体裁：七言绝句

大湘未尽小湘来，两岸青山向峡开。直到羚羊江始放，西江倒捲北江回。
舟自康州东下作·其三
作者：屈大均
朝代：清
体裁：七言绝句

黄鱼不取取嘉鱼，举网频乘细雨馀。一夕锦江新水长，双帆未肯返扶胥。
舟自康州东下作·其二
作者：屈大均
朝代：清
体裁：七言绝句

羚羊一口雨中开，潮截牂牁水倒回。四月鱼花犹绝少，祗因西水未曾来。
舟至焦山
作者：屈大均
朝代：清
体裁：五言律诗

惊涛起东海，千里雪山来。飞楫过天堑，狂歌把玉杯。云迷三诏洞，月出八公台。草草齐梁代，兴亡总可哀。
舟行
作者：屈大均
朝代：清
体裁：五言绝句

势急潮相叠，秋来水益骄。渔舟无旦暮，只是弄江潮。
艔船
作者：屈大均
朝代：清

八字竞乘风，斜张扇子篷。飞扬纷水客，出没一梢公。海自三门入，洋教百货通。横江诸大艔，最是粤船雄。左右双帆起，垂天似大云。势争飞鸟疾，声与沓潮分。伐鼓辞沙庙，抛香为水君。待流时下碇，隐映在斜曛。
艔船·其一
作者：屈大均
朝代：清
体裁：五言律诗

八字竞乘风，斜张扇子篷。飞扬纷水客，出没一梢公。海自三门入，洋教百货通。横江诸大艔，最是粤船雄。
艔船·其二
作者：屈大均
朝代：清
体裁：五言律诗

左右双帆起，垂天似大云。势争飞鸟疾，声与沓潮分。伐鼓辞沙庙，抛香为水君。待流时下碇，隐映在斜曛。
芋
作者：屈大均
朝代：清
体裁：五言律诗

频随粳稻熟，早芋紫茎长。亦是炎方米，能为野客粮。肥因春雨足，味得土膏香。一乳累累子，吾园种最良。
芍药
作者：屈大均
朝代：清
体裁：七言绝句

千枝万朵怨春红，白缬黄楼髻子中。折向尊前君不饮，参差笑杀浣花翁。
芜湖述哀
作者：屈大均
朝代：清
体裁：七言律诗

一战芜湖丧六师，南朝宗社遂倾移。花当竟系降王组，细柳难张大将旗。马角不曾生大漠，龙髯谁为葬焉支。秦淮父老多哀慕，岁岁清明祭不迟。
芭蕉
作者：屈大均
朝代：清
体裁：七言律诗

孤心只在叶中央，一夕抽开二尺长。不雨寒声犹滴沥，无风疏影已清凉。全遮北郭芙蓉馆，半拂东邻薜荔墙。结就香牙甘美甚，霜时割得一梳黄。
芭蕉
作者：屈大均
朝代：清

芭蕉三十里，叶叶有人家。绿散一天雨，红开二丈霞。织成蛮女布，沤作越人麻。抽尽心千卷，无心即是花。家家种蕉树，无暑到村来。叶作三秋雨，花惊一夜雷。全梳黄子熟，半卷绿心开。一种龙牙好，香宜入旧醅。蕉亦称奇布，成筒生熟兼。丝挑针子细，絺似葛儿纤。赤久花难变，黄深子太甜。生涯惟种此，最是野人廉。
芭蕉
作者：屈大均
朝代：清
体裁：五言绝句

芭蕉休剪叶，剪叶子生迟。滴滴宜疏雨，声寒秋夜时。
芭蕉·其一
作者：屈大均
朝代：清
体裁：五言律诗

芭蕉三十里，叶叶有人家。绿散一天雨，红开二丈霞。织成蛮女布，沤作越人麻。抽尽心千卷，无心即是花。
芭蕉·其三
作者：屈大均
朝代：清
体裁：五言律诗

蕉亦称奇布，成筒生熟兼。丝挑针子细，絺似葛儿纤。赤久花难变，黄深子太甜。生涯惟种此，最是野人廉。
芭蕉·其二
作者：屈大均
朝代：清
体裁：五言律诗

家家种蕉树，无暑到村来。叶作三秋雨，花惊一夜雷。全梳黄子熟，半卷绿心开。一种龙牙好，香宜入旧醅。
芰荷曲
作者：屈大均
朝代：清

与卿似芙蓉，花叶相偶生。摘花莫摘叶，花是叶所成。菡萏尚未发，芙蓉亦未开。距荷始出水，那得实莲来。藕荷在泥中，洁白祗自知。花生两叶后，节在不嫌迟。
芰荷曲·其一
作者：屈大均
朝代：清
体裁：五言绝句

与卿似芙蓉，花叶相偶生。摘花莫摘叶，花是叶所成。
芰荷曲·其三
作者：屈大均
朝代：清
体裁：五言绝句

藕荷在泥中，洁白祗自知。花生两叶后，节在不嫌迟。
芰荷曲·其二
作者：屈大均
朝代：清
体裁：五言绝句

菡萏尚未发，芙蓉亦未开。距荷始出水，那得实莲来。
花下儿歌
作者：屈大均
朝代：清
体裁：古风

弃儿花间妾身轻，儿啼呱呱莫断声。三朝有乳未能饮，游人闻泣应伤情。妾能生儿不能养，花间会有人来往。桐花小凤花为胎，花使生之叶使长。取儿且作小凤看，黄雀衔珠报不难。牛羊昔日解腓字，仁人岂可无肺肝。
花前
作者：屈大均
朝代：清
体裁：七言绝句

花前小立影徘徊，风解吹裙百摺开。已有泪光同白露，不须明月上衣来。
花市
作者：屈大均
朝代：清

金陵花贱甚，红白少人怜。笑我从花市，朝朝尽十千。花从虎踞关，卖向汝南湾。城北无花市，花多少往还。十钱花一束，持插胆瓶中。斟酌教如画，参差势始工。养花虽万室，花好出贫家。折自佳人手，枝枝带露华。秣陵花草地，城北更春多。黄乌催人去，其如花市何。无端花国里，日日减容辉。辛苦春林鸟，声声唤子归。
花市·其一
作者：屈大均
朝代：清
体裁：五言绝句

金陵花贱甚，红白少人怜。笑我从花市，朝朝尽十千。
花市·其三
作者：屈大均
朝代：清
体裁：五言绝句

十钱花一束，持插胆瓶中。斟酌教如画，参差势始工。
花市·其二
作者：屈大均
朝代：清
体裁：五言绝句

花从虎踞关，卖向汝南湾。城北无花市，花多少往还。
花市·其五
作者：屈大均
朝代：清
体裁：五言绝句

秣陵花草地，城北更春多。黄乌催人去，其如花市何。
花市·其六
作者：屈大均
朝代：清
体裁：五言绝句

无端花国里，日日减容辉。辛苦春林鸟，声声唤子归。
花市·其四
作者：屈大均
朝代：清
体裁：五言绝句

养花虽万室，花好出贫家。折自佳人手，枝枝带露华。
花朝前二日小集澹翁园林观落红有作限塘字
作者：屈大均
朝代：清
体裁：七言律诗

一夕花流满曲塘，半沾泥滓尚红妆。子鹃血洒朝烟湿，巫女魂飘暮雨香。已落祗堪贻下女，未开犹可待东皇。啼莺莫向尊前怨，春事明朝定未央。
花朝后一日同黎子及诸从兄弟小集澹翁家叔园林分赋
作者：屈大均
朝代：清
体裁：七言律诗

九十春光一半中，吹寒昨日始东风。莺如娇女雏偏好，花似仙人老更红。大阮竹林留父子，先臣香草与童蒙。樽前不暇舒长啸，名饮风流且自雄。
花朝宴集汤氏园亭作
作者：屈大均
朝代：清
体裁：七言律诗

绯桃掩映画桥东，春到花朝影尽红。作暖池塘初有雨，吹寒杨柳只多风。流莺一一笙歌里，戏蝶纷纷士女中。但使主人能爱客，名园易与辟疆同。
花朝社集西禅寺
作者：屈大均
朝代：清
体裁：五言律诗

水国多烟雨，春光一半迟。花从今日得，莺与故人期。浦有沉香气，林多翡翠枝。玉壶携不远，兰若在江湄。
花燕谣
作者：屈大均
朝代：清
体裁：古风

燕燕燕，飞入荷花寻不见。荷花落尽燕无依，归去犹衔红一片。明年花发莫东西，还向荷花深处栖。人间不似荷花好，莫使空梁有燕泥。
花犯
作者：屈大均
朝代：清
体裁：词

恨炎天，梅花少雪，凝脂未肥白。玉寒珠热，似倒挂南枝，幺凤无力。古人欲寄春消息。踯躅那忍摘。怕蛱蝶、食残黄蕊，团香归粉翼。仙姿亦复苦愁侵，怜他消受甚，神伤姑射。膏沐少。天然好、免污颜色。飞琼女、月中不辨，缟衣冷、相要同片石。唤翠羽、啾嘈歌罢，天明愁寂寂。
花犯·出胥口作
作者：屈大均
朝代：清
体裁：词

是夷光、忙忙直向，三江五湖处。大夫相与任白鹭鸳鸯，烟外毛羽。洞庭七十峰如许。芙蓉能见汝。林屋月、白云相逐，飞过天际树。胥魂不返愧教他，银涛十万顷，随潮东注。香采后，梧宫覆。苧萝无女。应相劝，子皮竟遁，莫漫把、千金仍废着。正好用，计然遗策，飘然辞相去。
花田
作者：屈大均
朝代：清
体裁：七言绝句

日落江城鼓角悲，花田牧马暮归迟。蘼芜尚带罗裙色，满地秋霜知不知。
苏幕遮·题盘斋
作者：屈大均
朝代：清
体裁：词

虎头云，狮口水。风卷虚无，飞入疏帘里。古木阴阴凉不已。无数蝉嘶，又送松声起。荔成花，蕉有子。多种丫兰，分我茎茎紫。甘蔗还教甜到尾。抱瓮相从，我亦忘机矣。
苏武墓
作者：屈大均
朝代：清

古柏阴森绕夜台，枝枝只解向南开。麒麟阁上应图此，黛色参天雪窖来。苍苍不改岁寒姿，绝似天山齧雪时。墓左株株皆祭酒，行人再拜不曾迟。
苏武墓·其一
作者：屈大均
朝代：清
体裁：七言绝句

古柏阴森绕夜台，枝枝只解向南开。麒麟阁上应图此，黛色参天雪窖来。
苏武墓·其二
作者：屈大均
朝代：清
体裁：七言绝句

苍苍不改岁寒姿，绝似天山齧雪时。墓左株株皆祭酒，行人再拜不曾迟。
苏武慢
作者：屈大均
朝代：清
体裁：词

雪压天低，云随山断，咫尺长城无影。新魂哭月，古雪凝冰，沙际至今微冷。卷叶呜呜，未秋吹起霜风，凋翎频整。望白登台畔，国殇何在，在人头岭。忆子卿、壮岁辞乡，暮年归国，汉气千秋犹劲。请羝易语，白雁难通，天使烈臣长命。手执刀环，泪和酥乳淋漓，临分莫赠。叹多情，依恋河梁，还馀好咏。
苔
作者：屈大均
朝代：清
体裁：七言绝句

上有梅花下有苔，苔花亦似落残梅。行人不识苔花好，只道梅花不是莓。
苗烈妇挽诗
作者：屈大均
朝代：清

二八蛾眉女，将军掌上珍。从戎来百粤，挟瑟自三秦。箫史乘鸾日，罗敷采叶春。桃花甘短命，一死殉良人。夫婿平凉至，飞扬万里鞭。合欢蝴蝶洞，同梦素馨田。卫玠人看杀，陶婴自可怜。孤鸾不饮啄，比翼向黄泉。阿舅罗浮令，初移鲍靓家。可怜勤赤子，不得事丹砂。有妇为黄鹄，无儿比白华。返魂终已矣，洒泪满烟霞。犹能辞老父，不忍视孤儿。慷慨摩笄日，从容绝药时。无山堪共穴，有树已连枝。四百峰边石，先题幼妇辞。
苗烈妇挽诗·其一
作者：屈大均
朝代：清
体裁：五言律诗

二八蛾眉女，将军掌上珍。从戎来百粤，挟瑟自三秦。箫史乘鸾日，罗敷采叶春。桃花甘短命，一死殉良人。
苗烈妇挽诗·其三
作者：屈大均
朝代：清
体裁：五言律诗

阿舅罗浮令，初移鲍靓家。可怜勤赤子，不得事丹砂。有妇为黄鹄，无儿比白华。返魂终已矣，洒泪满烟霞。
苗烈妇挽诗·其二
作者：屈大均
朝代：清
体裁：五言律诗

夫婿平凉至，飞扬万里鞭。合欢蝴蝶洞，同梦素馨田。卫玠人看杀，陶婴自可怜。孤鸾不饮啄，比翼向黄泉。
苗烈妇挽诗·其四
作者：屈大均
朝代：清
体裁：五言律诗

犹能辞老父，不忍视孤儿。慷慨摩笄日，从容绝药时。无山堪共穴，有树已连枝。四百峰边石，先题幼妇辞。
若耶
作者：屈大均
朝代：清
体裁：五言绝句

三十六溪水，合为若耶流。曾经西子照，清似镜光浮。
若耶溪新筑作
作者：屈大均
朝代：清
体裁：五言律诗

我有西施台，芙蓉四面开。一声洞庭笛，天上月飞来。白露凝罗袂，明湖泻玉杯。閒同川上女，并唱采莲回。
苦相思·待潮
作者：屈大均
朝代：清
体裁：词

沙口寒潮来尚未。正天晚、吹霜气。又兰桨、前头黄叶坠。一片也，离人泪。两片也，离人泪。叠叠芙蓉如有意。每为我、添苍翠。把十样、蛾眉教尽记。朝画也，春山似。暮画也，春山似。
苦竹派道中
作者：屈大均
朝代：清
体裁：诗

田随山曲折，处处水泉飞。车响知溪急，畲高识土肥。禾垂将吐穗，莲落尚留衣。竹笋从人取，青青满翠微。
苦雨作
作者：屈大均
朝代：清

一夕几风雨，幽林寒不眠。梦惟啼老母，魂祗向重泉。有道贫须绝，无身患未捐。茫茫儿女事，五岳去何年。雨声无断续，一一入愁心。寒绝因长夜，春多是积阴。白头偏累重，黄口更情深。乞食终何补，言辞拙至今。无人招越散，魂爽有无中。老为多哀痛，愁因久困穷。桁衣悲贱妾，瓶粟苦衰翁。雨阻东门出，餔糜过屡空。欲去知何所，途穷已一生。苍茫惟有恸，呜咽每无声。心易云山远，身难杖屡轻。连朝春雨苦，喜鹊未催晴。苦是三冬暖，留寒到好春。白犹梅蕊旧，青未柳条新。鱼炙伤寒食，鹃啼似棘人。旨甘慈地下，有妇定酸辛。
苦雨作
作者：屈大均
朝代：清

百道飞泉作檐溜，绝疑三峡倒龙湫。哀猿为尔空肠断，泪逐潺湲日夜流。一春阴雨春无昼，晴暖何因见艳阳。亦有莺花在烟雾，风吹不作白头香。那知是雨是啼痕，沾洒衣衾冷断魂。泉下有亲寒正苦，岂知绵緤定奇温。
苦雨作·其一
作者：屈大均
朝代：清
体裁：五言律诗

一夕几风雨，幽林寒不眠。梦惟啼老母，魂祗向重泉。有道贫须绝，无身患未捐。茫茫儿女事，五岳去何年。
苦雨作·其一
作者：屈大均
朝代：清
体裁：七言绝句

百道飞泉作檐溜，绝疑三峡倒龙湫。哀猿为尔空肠断，泪逐潺湲日夜流。
苦雨作·其三
作者：屈大均
朝代：清
体裁：五言律诗

无人招越散，魂爽有无中。老为多哀痛，愁因久困穷。桁衣悲贱妾，瓶粟苦衰翁。雨阻东门出，餔糜过屡空。
苦雨作·其三
作者：屈大均
朝代：清
体裁：七言绝句

那知是雨是啼痕，沾洒衣衾冷断魂。泉下有亲寒正苦，岂知绵緤定奇温。
苦雨作·其二
作者：屈大均
朝代：清
体裁：七言绝句

一春阴雨春无昼，晴暖何因见艳阳。亦有莺花在烟雾，风吹不作白头香。
苦雨作·其二
作者：屈大均
朝代：清
体裁：五言律诗

雨声无断续，一一入愁心。寒绝因长夜，春多是积阴。白头偏累重，黄口更情深。乞食终何补，言辞拙至今。
苦雨作·其五
作者：屈大均
朝代：清
体裁：五言律诗

苦是三冬暖，留寒到好春。白犹梅蕊旧，青未柳条新。鱼炙伤寒食，鹃啼似棘人。旨甘慈地下，有妇定酸辛。
苦雨作·其四
作者：屈大均
朝代：清

欲去知何所，途穷已一生。苍茫惟有恸，呜咽每无声。心易云山远，身难杖屡轻。连朝春雨苦，喜鹊未催晴。
苦雨作·其四
作者：屈大均
朝代：清
体裁：五言律诗

欲去知何所，途穷已一生。苍茫惟有恸，呜咽每无声。心易云山远，身难杖屦轻。连朝春雨苦，喜鹊未催晴。
苦风号子
作者：屈大均
朝代：清
体裁：五言绝句

朝朝牵百丈，苦恨打头风。山水怜予甚，相留作钓翁。
苧萝
作者：屈大均
朝代：清
体裁：五言律诗

苧萝村上女，美者出西家。霸越凭歌舞，亡吴是丽华。素蛾空外月，红粉镜中霞。清绝耶溪水，千秋一浣纱。
英德滩谣
作者：屈大均
朝代：清
体裁：四言诗

舟上龙头，一沉一浮。舟上鳖背，一进一退。
英德舟中与孔君奕
作者：屈大均
朝代：清
体裁：七言绝句

舟系浈阳夜欲分，楸枰子落半山闻。宣州太守吾无用，欲得君边一片云。
范蠡
作者：屈大均
朝代：清
体裁：七言律诗

浮海鸱夷一棹多，飘然应自老烟波。身全岂合为齐相，赀累将无愧越娥。子死千金当市井，师遗一策是岩阿。会稽山下馀汤沐，士女犹传采葛歌。
范蠡宅作
作者：屈大均
朝代：清
体裁：五言律诗

羡尔浮西子，扁舟湖海间。芙蓉三万树，种满洞庭山。石上留香屧，烟中有翠鬟。狂吟水仙曲，惊起一双鹇。
茉莉
作者：屈大均
朝代：清
体裁：五言律诗

一树柳州来，偏宜女手栽。香因人气甚，花以月明开。作架围藤本，蒸泉入茗杯。鬟边谁不羡，朵朵是重台。
茉莉
作者：屈大均
朝代：清

兰云相掩映，一朵辟炎蒸。香吐玲珑雪，光含绰约冰。包同萱草带，贯共素馨绳。女爱花梳甚，残时尚不胜。佳人销夏物，一朵有馀冰。小摘香奁满，多簪宝髻胜。薰嫌兰气烈，养爱水光澄。入茗凌朝好，瓯中泡紫菱。
茉莉
作者：屈大均
朝代：清

未开先食蕾，虫细若飞丝。叶底粉如雪，香宜月上时。欲花先摘叶，叶少始花多。向夕沾人气，香如膏沐何。
茉莉·其一
作者：屈大均
朝代：清
体裁：五言律诗

兰云相掩映，一朵辟炎蒸。香吐玲珑雪，光含绰约冰。包同萱草带，贯共素馨绳。女爱花梳甚，残时尚不胜。
茉莉·其一
作者：屈大均
朝代：清
体裁：五言绝句

未开先食蕾，虫细若飞丝。叶底粉如雪，香宜月上时。
茉莉·其二
作者：屈大均
朝代：清
体裁：五言律诗

佳人销夏物，一朵有馀冰。小摘香奁满，多簪宝髻胜。薰嫌兰气烈，养爱水光澄。入茗凌朝好，瓯中泡紫菱。
茉莉·其二
作者：屈大均
朝代：清
体裁：五言绝句

欲花先摘叶，叶少始花多。向夕沾人气，香如膏沐何。
茱萸湾作和人
作者：屈大均
朝代：清

日暮天寒估舸回，八鲜纷自下河来。茱萸湾口销愁地，更有茱萸酒满杯。十月霜高野鸭肥，家家秫酒不曾稀。吴陵岁暮堪为客，慷慨从君一典衣。
茱萸湾作和人·其一
作者：屈大均
朝代：清
体裁：七言绝句

日暮天寒估舸回，八鲜纷自下河来。茱萸湾口销愁地，更有茱萸酒满杯。
茱萸湾作和人·其二
作者：屈大均
朝代：清
体裁：七言绝句

十月霜高野鸭肥，家家秫酒不曾稀。吴陵岁暮堪为客，慷慨从君一典衣。
茶子
作者：屈大均
朝代：清
体裁：五言律诗

南油茶子美，香洒露花宜。绝胜荼蘼液，当侬膏沐时。云光生鬒发，月晕上蛾眉。寄语燕吴女，金钱买莫迟。
茶瓶儿
作者：屈大均
朝代：清
体裁：词

正峭寒时人独卧。雪吹乱、纷纷风簸。花细难成朵。锦衾空冷，一片层冰裹。天遣多情真苦我。更白发、催人无那。草草青春过。酒慵花惰，但掩窗儿坐。
茶窝口
作者：屈大均
朝代：清
体裁：五言律诗

紫荆离十里，此处券门开。高垒资人去，重河拒马来。冰霜秋栗烈，砧杵暮凄哀。渐近悲歌地，风吹易水回。
荆南归兴
作者：屈大均
朝代：清
体裁：七言律诗

牢落风尘一蒯缑，荆南空上仲宣楼。家贫岂是无长策，亲老那堪更远游。巫峡啼猿惊旅梦，洞庭飞雁引乡愁。英雄不是为人子，处处沙场作首丘。
荆轲
作者：屈大均
朝代：清
体裁：七言律诗

当年神勇是荆卿，市上悲歌最有情。岂必英雄工剑术，未应生劫待琴声。从容不俟兰池客，慷慨空偕竖子行。枉使秋风吹易水，白冠相送泪沾缨。
荆轲歌
作者：屈大均
朝代：清
体裁：五言绝句

琴女歌罗縠，秦王负鹿卢。可怜神勇者，生劫失良图。
荆门
作者：屈大均
朝代：清
体裁：五言律诗

巴水吞三峡，荆门控百蛮。山连夔子国，天作虎牙关。白帝朝云里，明妃夜月间。行人怜古柳，多向楚宫攀。
荆门咏古
作者：屈大均
朝代：清
体裁：七言律诗

荆门一战建奇功，王气苍茫起渚宫。归楚诸侯尊义帝，亡秦三户记南公。蚩尤兵势雷霆似，牧野仁声筐篚同。自古王侯那有种，寄言闾左尽称雄。
草书歌赠蓝公漪
作者：屈大均
朝代：清
体裁：古风

公漪爱我草书好，画成即遣作今草。角扇屏风总不辞，龙蛇飞动为君扫。古来草圣称张芝，神变无方吾所师。点画精微尽天纵，岂惟劲骨兼丰肌。二王笔精复墨妙，思极天人无不肖。率意超旷我亦工，研精体势未知要。汉人遗法久无传，用笔从来贵极圆。怀素颇得草三昧，夏云随风任盘旋。米芾神锋每太峻，大黄远射力愁尽。张旭颠草虽自然，亦伤雄壮终非晋。我今学草常苦迟，未能变化犹矜持。裙滑无多羊氏练，水清安得伯英池。伯喈作书必纨素，欲购千端与毫兔。仲将如漆墨盈箱，左伯光妍纸无数。为君乱作一笔书，心手窈冥随所如。蛟龙拿攫恣夭矫，骤雨飘风教有馀。秾纤折衷更精熟，每日淋漓须百幅。君之散隶亦入神，以之相易须神速。君有尊人草篆精，凡夫赵氏同飞名。故君法书具清识，感激知己深余情。笔力会当友造化，安得闭门日多暇。右军筋骨亦精心，与君八分早相亚。
草堂夜坐作
作者：屈大均
朝代：清
体裁：五言律诗

萧瑟草堂风，无眠夜欲中。剑光寒透室，琴响静流空。智在年方壮，文多道自穷。行藏殊未定，且作浣花翁。
荔支
作者：屈大均
朝代：清

三闾相见定相亲，颂尔芳辞艳绝伦。暮采兰英朝采菊，从来好色一骚人。餐来五内金沙发，自是丹砂世不知。却笑晋时勾漏令，求仙不解种荔枝。摘来先饲小鹦哥，万颗匀圆裹芰荷。娇女堂前争不已，侍儿花底斗谁多。月中不辨赤瑛盘，笑揽飞琼仔细看。君欲身轻成大药，莫辞多啮女唇丹。一朵红酥被酒馀，笑从掌上解绡裾。丰肌欲拊难留手，乍比凝脂尚不如。摘来经宿尤甜美，日气全消色尚丹。一片冰霜凝火实，正阳津液吸来寒。新梳宝髻牡丹松，旧染绫襦荔子同。金钏换来媚夫婿，一盘都是状元红。小姬生日喜含春，绣佛堂前百果陈。三爵奉卿何所祝，玉颜长似荔枝新。沉香浦口万枝悬，鹤顶葳蕤浥露鲜。浣女憨妆人共笑，和花插在髻鬟边。琵琶洲畔卖花船，溪女娇娆工数钱。玉腕罗裙摇橹至，荔支擎出与红莲。流花桥上踏春还，回首荣华薤露间。一片冰心堪内映，宁愁时俗薄朱颜。少小嬉游向狭邪，容颜如日映丹霞。荔支不用金钱买，自有佳人掷满车。水枝未尽复山枝，自上枝头摘不迟。多食不须忧折福，殷勤为作荔支辞。何来一队绿罗裳，花渡头前弄晚妆。欲结同心无所有，怀中大小总丁香。入口甜霜一片消，美人含吐与琼瑶。不愁多食中生热，更有梅花蜜可调。情深草木奈君何，欲补荔支入九歌。异日兰台诸弟子，招魂须用柘浆多。
荔支
作者：屈大均
朝代：清
体裁：五言绝句

荔支犹未熟，稚子望秋蝉。白雨朝来落，千株红欲然。
荔支·其一
作者：屈大均
朝代：清
体裁：七言绝句

三闾相见定相亲，颂尔芳辞艳绝伦。暮采兰英朝采菊，从来好色一骚人。
荔支·其七
作者：屈大均
朝代：清
体裁：七言绝句

新梳宝髻牡丹松，旧染绫襦荔子同。金钏换来媚夫婿，一盘都是状元红。
荔支·其三
作者：屈大均
朝代：清
体裁：七言绝句

摘来先饲小鹦哥，万颗匀圆裹芰荷。娇女堂前争不已，侍儿花底斗谁多。
荔支·其九
作者：屈大均
朝代：清
体裁：七言绝句

沉香浦口万枝悬，鹤顶葳蕤浥露鲜。浣女憨妆人共笑，和花插在髻鬟边。
荔支·其二
作者：屈大均
朝代：清
体裁：七言绝句

餐来五内金沙发，自是丹砂世不知。却笑晋时勾漏令，求仙不解种荔枝。
荔支·其五
作者：屈大均
朝代：清
体裁：七言绝句

一朵红酥被酒馀，笑从掌上解绡裾。丰肌欲拊难留手，乍比凝脂尚不如。
荔支·其八
作者：屈大均
朝代：清
体裁：七言绝句

小姬生日喜含春，绣佛堂前百果陈。三爵奉卿何所祝，玉颜长似荔枝新。
荔支·其六
作者：屈大均
朝代：清
体裁：七言绝句

摘来经宿尤甜美，日气全消色尚丹。一片冰霜凝火实，正阳津液吸来寒。
荔支·其十
作者：屈大均
朝代：清
体裁：七言绝句

琵琶洲畔卖花船，溪女娇娆工数钱。玉腕罗裙摇橹至，荔支擎出与红莲。
荔支·其十一
作者：屈大均
朝代：清
体裁：七言绝句

流花桥上踏春还，回首荣华薤露间。一片冰心堪内映，宁愁时俗薄朱颜。
荔支·其十三
作者：屈大均
朝代：清
体裁：七言绝句

水枝未尽复山枝，自上枝头摘不迟。多食不须忧折福，殷勤为作荔支辞。
荔支·其十二
作者：屈大均
朝代：清
体裁：七言绝句

少小嬉游向狭邪，容颜如日映丹霞。荔支不用金钱买，自有佳人掷满车。
荔支·其十五
作者：屈大均
朝代：清
体裁：七言绝句

入口甜霜一片消，美人含吐与琼瑶。不愁多食中生热，更有梅花蜜可调。
荔支·其十六
作者：屈大均
朝代：清
体裁：七言绝句

情深草木奈君何，欲补荔支入九歌。异日兰台诸弟子，招魂须用柘浆多。
荔支·其十四
作者：屈大均
朝代：清
体裁：七言绝句

何来一队绿罗裳，花渡头前弄晚妆。欲结同心无所有，怀中大小总丁香。
荔支·其四
作者：屈大均
朝代：清
体裁：七言绝句

月中不辨赤瑛盘，笑揽飞琼仔细看。君欲身轻成大药，莫辞多啮女唇丹。
荔枝
作者：屈大均
朝代：清

鹊向离枝喜，纷纷子熟时。衔愁双玉重，啄恐一珠迟。蝙蝠香先得，鸳鸯影不离。壳红浮水满，持作落花嬉。蝉声催尽熟，黑叶影离离。买恨穿钱少，餐嫌辟谷迟。美先留小核，寒更浴香肌。挂绿无多子，盘中但水枝。
荔枝·其一
作者：屈大均
朝代：清
体裁：五言律诗

鹊向离枝喜，纷纷子熟时。衔愁双玉重，啄恐一珠迟。蝙蝠香先得，鸳鸯影不离。壳红浮水满，持作落花嬉。
荔枝·其二
作者：屈大均
朝代：清
体裁：五言律诗

蝉声催尽熟，黑叶影离离。买恨穿钱少，餐嫌辟谷迟。美先留小核，寒更浴香肌。挂绿无多子，盘中但水枝。
荔枝酒
作者：屈大均
朝代：清
体裁：七言排律

夏至山枝与水枝，千林黑叶影离离。炎风解熟丹砂早，白雨催肥火齐迟。到处衔飞皆翠羽，如山堆起总燕支。丹心抛掷劳焦核，紫縠沾残苦素肌。女手剥多从溅汁，妃唇啮罢厌如饴。家家酒用品丸浸，一一津教玉液滋。味得烧春逾䭲馜，陈经越岁胜酴醾。十千平乐那论价，三百康成更秀眉。讵减新塘餐挂绿，何殊莞水饫凝脂。榴葩却恨如驼乳，竹叶翻嫌似蜜脾。楚客清馨贪冻饮，汉宫膏滑想长持。流涎桑落嗤刘堕，咽唾蒲萄笑魏丕。自有消酲藤子在，兼之除热蔗浆宜。花先入酿仙人识，壳即调香内府知。尽可沉冥颓叔夜，宁须玄碧醉安期。桂媒苞苦休濡首，槐曲含辛不朵颐。岭外喜生珍果地，林中欢驻玉山姿。文圭未得酬酤户，太白终能作酒旗。汤沐且开扶荔国，酥醪还守葛洪祠。使君不弃长招饮，酩酊朝朝倒接䍦。
荔枝香近
作者：屈大均
朝代：清
体裁：词

入手离离如火，成暖玉。千颗万颗烧天，砂作芙蓉熟。盘中教注寒泉，尽带鲛绡浴。滑腻、一点昭仪不沾肉。谁贵仲，先数得、增城族。遍体鲜红，微挂一条官绿。乍解罗襦，玉指纤纤忌相触。消受长忧无福。
荚陵
作者：屈大均
朝代：清
体裁：七言绝句

暮烟朝雨荚陵开，环佩珊珊去不回。终古哀蝉将落叶，君王泪洒集仙台。
荡舟海目山下捕鲥鱼为鲙
作者：屈大均
朝代：清

雨过苍苍海目开，早潮未落晚潮催。鲥鱼不少樱桃颊，与客朝朝作鲙来。烂鳞粉颊满渔船，煮用涓涓海目泉。海目山人不可见，中流一啸？寄川。羚羊峡口嘉鱼美，不若鲥鱼海目鲜。黄颊切来纷似雪，绿尊倾去更如泉。刮镬鸣时春雪消，鲥鱼争上九江潮。自携鲙具过渔父，双桨如飞不用招。
荡舟海目山下捕鲥鱼为鲙·其一
作者：屈大均
朝代：清
体裁：七言绝句

雨过苍苍海目开，早潮未落晚潮催。鲥鱼不少樱桃颊，与客朝朝作鲙来。
荡舟海目山下捕鲥鱼为鲙·其三
作者：屈大均
朝代：清
体裁：七言绝句

羚羊峡口嘉鱼美，不若鲥鱼海目鲜。黄颊切来纷似雪，绿尊倾去更如泉。
荡舟海目山下捕鲥鱼为鲙·其二
作者：屈大均
朝代：清

烂鳞粉颊满渔船，煮用涓涓海目泉。海目山人不可见，中流一啸？寄川。
荡舟海目山下捕鲥鱼为鲙·其二
作者：屈大均
朝代：清
体裁：七言绝句

烂鳞粉颊满渔船，煮用涓涓海目泉。海目山人不可见，中流一啸�寄川。
荡舟海目山下捕鲥鱼为鲙·其四
作者：屈大均
朝代：清
体裁：七言绝句

刮镬鸣时春雪消，鲥鱼争上九江潮。自携鲙具过渔父，双桨如飞不用招。
药地禅师于青原得一瀑布名曰小三叠泉请予题长句
作者：屈大均
朝代：清
体裁：古风

闻道青原新瀑布，奔飞绝似匡庐山。匡庐瀑布推三叠，一半移来烟雾间。大士无心偶开辟，挂出晴川数千尺。说法无烦玉麈挥，日夜雷声喧石壁。康王谷里水帘长，玉镜潭前白练光。昔予散发卧其下，洒面冰花凉复凉。黄岩更比石门好，香山亦有银河倒。天风吹断落彭湖，散作金波千万道。平生最爱是飞泉，处处飞泉弄紫烟。天台雁宕都奇绝，未若青原更可怜。
荷叶
作者：屈大均
朝代：清

水冷钱难大，田田未直荷。须知花太少，总为叶偏多。笋嫩鱼休食，茎疏鹭好过。池吹香气满，奈尔惠风何。出水同菱叶，参差点镜心。鱼穿无大小，鹭立有浮沉。雨过珠难驻，风来香易侵。频令溪女爱，色比翠裙深。似欲随波去，风吹渐满塘。下穿芦笋小，上拂柳丝长。舒卷多乘夜，芬馨为向阳。持来供枕簟，一夏足清凉。
荷叶·其一
作者：屈大均
朝代：清
体裁：五言律诗

水冷钱难大，田田未直荷。须知花太少，总为叶偏多。笋嫩鱼休食，茎疏鹭好过。池吹香气满，奈尔惠风何。
荷叶·其三
作者：屈大均
朝代：清
体裁：五言律诗

似欲随波去，风吹渐满塘。下穿芦笋小，上拂柳丝长。舒卷多乘夜，芬馨为向阳。持来供枕簟，一夏足清凉。
荷叶·其二
作者：屈大均
朝代：清
体裁：五言律诗

出水同菱叶，参差点镜心。鱼穿无大小，鹭立有浮沉。雨过珠难驻，风来香易侵。频令溪女爱，色比翠裙深。
荷叶杯
作者：屈大均
朝代：清
体裁：词

紫燕双双飞去。何处。凭尔寄相思。无书只有一红丝。红是口边脂。郎问玉颜消否。如旧。独宿绣房深。床间留得凤凰琴。泪适不成音。
荷叶杯 其一 二首
作者：屈大均
朝代：清
体裁：词

图取玉颜酡甚。多饮。吹醒畏东风。桃花要与尔相同。红么红。红么红。
荷叶杯 雁二首 其一
作者：屈大均
朝代：清
体裁：词

又见边鸿飞至。归未。嘹呖一声秋。衔书不忍过高楼。愁么愁。愁么愁。
荷叶杯 雁二首 其二
作者：屈大均
朝代：清
体裁：词

写尽双双人字。谁寄。明岁雁门回，教衔织锦到龙堆。来么来。来么来。
荷叶杯·二首
作者：屈大均
朝代：清

图取玉颜酡甚。多饮。吹醒畏东风。桃花要与尔相同。红么红。红么红。春日春人惟又。春酒。朵朵照琼枝。山茶花被海棠催。开么开。开么开。
荷叶杯·其二
作者：屈大均
朝代：清
体裁：词

春日春人惟又。春酒。朵朵照琼枝。山茶花被海棠催。开么开。开么开。
荷叶杯·雁二首
作者：屈大均
朝代：清

又见边鸿飞至。归未。嘹呖一声秋。衔书不忍过高楼。愁么愁。愁么愁。写尽双双人字。谁寄。明岁雁门回，教衔织锦到龙堆。来么来。来么来。
荼蘼花
作者：屈大均
朝代：清

南海荼蘼露，千瓶出此花。酡颜因白日，靧面即红霞。色著沾衣客，香归酿酒家。摘防纤手损，朵朵刺交加。玫瑰同名族，南人取晒糖。全添红饼色，半入绿尊香。露使花头重，霞争酒晕光。女儿兼粉果，相馈及春阳。
荼蘼花·其一
作者：屈大均
朝代：清
体裁：五言律诗

南海荼蘼露，千瓶出此花。酡颜因白日，靧面即红霞。色著沾衣客，香归酿酒家。摘防纤手损，朵朵刺交加。
荼蘼花·其二
作者：屈大均
朝代：清
体裁：五言律诗

玫瑰同名族，南人取晒糖。全添红饼色，半入绿尊香。露使花头重，霞争酒晕光。女儿兼粉果，相馈及春阳。
莫愁曲
作者：屈大均
朝代：清
体裁：五言律诗

风吹杨柳花，花下莫愁家。谁驻青骢马，来邀孔翠车。新辞歌白苧，素扇映朝霞。一片秦淮月，长教照丽华。
莱圃杂咏
作者：屈大均
朝代：清

甘蕉经雨后，叶叶有新心。舒卷无人见，萧疏又一林。佳色朝来变，微红似带霜。但令开满径，何必值重阳。生意怜春草，油油是我心。穿冰才一寸，芳气已盈襟。又见梅花发，枝枝影向西。可怜千万片，飞不到潜溪。红翠双入帘，知自罗浮至。口衔麻姑书，催我营春事。春已满浮丘，花开多异色。生憎小凤凰，向我花上食。舟浮香溪来，是我餐霞友。小女采荼蘼，已泛长春酒。林鸟喜人归，声声在竹扉。花含大小笑，笑客食春薇。苦瓜君子菜，义不食邪蒿。日夕林塘畔，毋辞抱瓮劳。阴尽天无雪，阳生地有雷。黄莺一二啭，已使早梅开。林深晴日少，天在白云中。水气多为雨，山光直似空。鱼脍宜生酒，餐来最益人。临溪亲举网，及此一阳春。门对先公墓，松楸日夕看。无田愁薄祭，凄怆一春盘。负杖还墟落，韶光正及春。涧花欣有主，山鸟喜无人。未有疗饥物，芝华奈尽何。白头孀凤老，黄口乳莺多。幽幽涧底兰，花叶愁枯槁。不及尔青蒿，春阳能得早。母竹春多笋，新篁十日齐。箨龙谁忍斸，留荫白云溪。
莱圃杂咏·其一
作者：屈大均
朝代：清
体裁：五言绝句

甘蕉经雨后，叶叶有新心。舒卷无人见，萧疏又一林。
莱圃杂咏·其七
作者：屈大均
朝代：清
体裁：五言绝句

舟浮香溪来，是我餐霞友。小女采荼蘼，已泛长春酒。
莱圃杂咏·其三
作者：屈大均
朝代：清
体裁：五言绝句

生意怜春草，油油是我心。穿冰才一寸，芳气已盈襟。
莱圃杂咏·其九
作者：屈大均
朝代：清
体裁：五言绝句

苦瓜君子菜，义不食邪蒿。日夕林塘畔，毋辞抱瓮劳。
莱圃杂咏·其二
作者：屈大均
朝代：清
体裁：五言绝句

佳色朝来变，微红似带霜。但令开满径，何必值重阳。
莱圃杂咏·其五
作者：屈大均
朝代：清
体裁：五言绝句

红翠双入帘，知自罗浮至。口衔麻姑书，催我营春事。
莱圃杂咏·其八
作者：屈大均
朝代：清
体裁：五言绝句

林鸟喜人归，声声在竹扉。花含大小笑，笑客食春薇。
莱圃杂咏·其六
作者：屈大均
朝代：清
体裁：五言绝句

春已满浮丘，花开多异色。生憎小凤凰，向我花上食。
莱圃杂咏·其十
作者：屈大均
朝代：清
体裁：五言绝句

阴尽天无雪，阳生地有雷。黄莺一二啭，已使早梅开。
莱圃杂咏·其十一
作者：屈大均
朝代：清
体裁：五言绝句

林深晴日少，天在白云中。水气多为雨，山光直似空。
莱圃杂咏·其十七
作者：屈大均
朝代：清
体裁：五言绝句

母竹春多笋，新篁十日齐。箨龙谁忍斸，留荫白云溪。
莱圃杂咏·其十三
作者：屈大均
朝代：清
体裁：五言绝句

门对先公墓，松楸日夕看。无田愁薄祭，凄怆一春盘。
莱圃杂咏·其十二
作者：屈大均
朝代：清
体裁：五言绝句

鱼脍宜生酒，餐来最益人。临溪亲举网，及此一阳春。
莱圃杂咏·其十五
作者：屈大均
朝代：清
体裁：五言绝句

未有疗饥物，芝华奈尽何。白头孀凤老，黄口乳莺多。
莱圃杂咏·其十六
作者：屈大均
朝代：清
体裁：五言绝句

幽幽涧底兰，花叶愁枯槁。不及尔青蒿，春阳能得早。
莱圃杂咏·其十四
作者：屈大均
朝代：清
体裁：五言绝句

负杖还墟落，韶光正及春。涧花欣有主，山鸟喜无人。
莱圃杂咏·其四
作者：屈大均
朝代：清
体裁：五言绝句

又见梅花发，枝枝影向西。可怜千万片，飞不到潜溪。
莲
作者：屈大均
朝代：清
体裁：五言律诗

栽红贪取藕，十里白莲稀。叶乱田田影，花飘处处衣。冰含香子脆，露作蕊珠肥。不遣姬人摘，防惊水翠飞。
莲
作者：屈大均
朝代：清
体裁：古风

红莲宜子白宜藕，白者香多红者否。莲秧频种春分前，红莲持作白莲偶。枝头向南叶易舒，花比叶高一丈馀。春分后种花苦短，田田影里含芙蕖。年年种莲不及早，街头买得数缸好。吹香一夏喜风多，朝朝一朵开怀抱。
莲丝曲
作者：屈大均
朝代：清
体裁：七言绝句

莲丝长与柳丝长，歧路缠绵恨未央。柳丝与郎系玉臂，莲丝与侬续断肠。
莲叶
作者：屈大均
朝代：清
体裁：七言律诗

东西南北总田田，未作芙蓉已可怜。鱼戏不惊珠乱泻，人擎最爱月多圆。湘累水屋香谁似，越女罗裙色未鲜。玉溆金塘无阙处，花开一一故相穿。
莲叶
作者：屈大均
朝代：清

莲叶不多长，先花已作香。一珠愁荡漾，攀弄湿罗裳。叶小亦留雨，风吹珠不圆。泻时惊宝鸭，花下不成眠。
莲叶·其一
作者：屈大均
朝代：清
体裁：五言绝句

莲叶不多长，先花已作香。一珠愁荡漾，攀弄湿罗裳。
莲叶·其二
作者：屈大均
朝代：清
体裁：五言绝句

叶小亦留雨，风吹珠不圆。泻时惊宝鸭，花下不成眠。
莲子
作者：屈大均
朝代：清
体裁：五言绝句

菡萏含犹浅，青青带露寒。的中元有薏，莫但作莲看。
莲花峰篇赠黄山闵宾连
作者：屈大均
朝代：清
体裁：古风

我昔入秦关，手攀太华峰。千峰为莲瓣，三峰为莲蓬。三峰祗一石，一石三芙蓉。纷纷莲花须，化作千万松。白帝与明星，宫在千叶中。高高五千仞，仙掌擎当空。自谓天下奇，群岳不能从。何意一黄山，莲花亦次宗。一茎上矗天，千瓣开濛濛。从茎上至蕊，吹堕愁天风。盘回穿岩窦，忽见轩辕宫。峰凡三十六，此峰太华同。夫君几登陟，身染莲衣红。自作黄山经，神与山精通。文章亦巨灵，开辟将何穷。
莺脰湖作
作者：屈大均
朝代：清
体裁：五言绝句

雪助湖光白，风开野色新。白鸥相识否，前度弄梅人。
莼
作者：屈大均
朝代：清

暮春淳菜长，半出湘湖水。水浅叶生多，不见茎茎紫。水深莼茎肥，叶少如钗股。性滑逐流波，吴娘休得取。
莼·其一
作者：屈大均
朝代：清
体裁：五言绝句

暮春淳菜长，半出湘湖水。水浅叶生多，不见茎茎紫。
莼·其二
作者：屈大均
朝代：清
体裁：五言绝句

水深莼茎肥，叶少如钗股。性滑逐流波，吴娘休得取。
莼菜
作者：屈大均
朝代：清

菜中惟水葵，逐水性甘滑。叶少多紫茎，浮沉不易拔。水深莼茎肥，水浅莼茎瘠。四月泖湖莼，紫者堪留客。
莼菜·其一
作者：屈大均
朝代：清
体裁：五言绝句

菜中惟水葵，逐水性甘滑。叶少多紫茎，浮沉不易拔。
莼菜·其二
作者：屈大均
朝代：清
体裁：五言绝句

水深莼茎肥，水浅莼茎瘠。四月泖湖莼，紫者堪留客。
菉猗亭次张观察韵
作者：屈大均
朝代：清
体裁：七言律诗

使君才藻见声诗，公暇挥毫向曲池。吐绶文禽花暖处，晒珠琼蚌月晴时。冬开最喜梅枝早，夏熟多愁荔子迟。野客相通情不厌，笑倾金屈酒盈卮。
菊
作者：屈大均
朝代：清

一从篱下采，黄菊属陶公。朵朵无怀氏，枝枝太古风。香沾纱帻润，光映玉杯空。大雪开逾盛，同心梅与同。芬芳怜野薏，不必菊花真。泪忆分甘母，情牵共苦人。一生长抱节，九日益伤神。搔首无多发，吾衰为不辰。清高是女华，生长出陶家。欲泛无名酒，长餐当紫霞。敢期华发变，但愿大年加。华尽还羹叶，神仙未有涯。重九已嘉名，秋华况日精。纷葩非众草，服食是平生。蠲疾凭金药，忘忧仗玉英。当年朱孺子，于尔得仙成。霜催苞蕊熟，未吐已芬芳。不忍同秋草，惟知媚夕阳。粉多嫌太白，金重爱纯黄。朵朵从篱落，谁争处士香。
菊
作者：屈大均
朝代：清

两月含苞久，三冬吐药长。花乾同白露，叶湿似清霜。有日那能暖，非时不用香。篱边自荣落，谁见此孤芳。未敢违霜露，宜寒故晚开。重阳嫌太早，白雁莫相催。冉冉辞秋草，依依有早梅。炎方无月令，嗟汝后时才。不是花难发，炎洲故晚寒。苦心嫌自见，佳色畏人看。地暖非吾性，山深正所安。微红有霜叶，采采作晨餐。
菊
作者：屈大均
朝代：清

今年篱菊早，不待肃霜催。白处梅相映，红时雁未来。禁寒元晚发，爱暖忽先开。多谢孤芳意，枝枝为酒杯。白早同梅放，黄迟及雪侵。性寒宜岁暮，香老爱秋深。未忍全枝折，惟将一朵簪。夜来愁雨湿，移傍石床琴。
菊
作者：屈大均
朝代：清
体裁：五言律诗

今年芳更晚，要待一阳来。半与梅花似，全于至日开。寒香因暖得，秋色以春催。采摘朝盈手，殷勤泛玉杯。
菊
作者：屈大均
朝代：清

天留一本是纯黄，吐药偏宜十月霜。滋味总因秋后苦，分馨全以腊前香。怜生石上无肥土，恨种墙阴少太阳。白发孀慈勤灌溉，明年重九待浮觞。岁岁迟开苦积阴，重阳不得逐登临。幽人岂可无甘节，芳草繇来有本心。老向炎天嫌雪少，寒成佳色喜霜深。东篱人去谁能采，汎酌秋英更鼓琴。无多花蕊在篱东，不食愁将苦薏同。朵朵霜乾犹抱蒂，枝枝露湿已当丛。秋来栗里多佳日，岁晏陶公有素风。天为忘忧生此物，摘来休使酒樽空。南村未有素心贤，闭户惟将醉石眠。孤影甚思名酒劝，白头微得好花怜。餐英一一兼寒叶，饮露依依似暮蝉。香人箪瓢霜气早，清斋不必露葵鲜。几本萧疏出草间，清霜染得泪痕斑。犹嫌太白同衰鬓，且喜微红上老颜。尺寸培根终岁苦，东西乞种一身閒。乾来作枕图明目，细作真书写小山。衰年服饵最相宜，甘苦惟应薏苡知。无酒易过重九日，有花难及肃霜时。香薰百草谁能似，根浸三泉更不移。长与青青沅澧者，春兰终古一相思。二九人人望节花，那知真菊未英华。白衣自爱陶公酒，秋色谁争处士家。叶叶煎成油饼大，枝枝压得箨冠斜。阴威最喜佳名好，餐服功多胜海霞。霜姿偏向岁寒新，早识秋荣绝胜春。三秀喜非秦代物，九华疑是晋时人。山妻丽草能为颂，野老金英解与邻。裛露不辞怀袖湿，仙灵教我纳朱唇。
菊
作者：屈大均
朝代：清
体裁：五言律诗

如何佳色里，只是爱纯黄。采采因无食，依依为有芳。能迟当小雪，不早及重阳。未忍餐英去，枝枝正带霜。
菊
作者：屈大均
朝代：清

枝枝白间黄，时至自芬芳。挹露采盈手，怜君此晚香。花萎亦不零，叶黄亦不落。天与岁寒姿，霜露从相薄。苦薏与甘菊，芳馨自为伍。同是岁寒花，其中有甘苦。天南霜雪少，花事总无穷。秋发多梅树，春开是菊丛。花乾似委蜕，朵朵含坚冰。不忍辞根蒂，春寒亦自胜。
菊
作者：屈大均
朝代：清
体裁：五言律诗

蛮花皆早发，黄菊独宜寒。雪少英难落，霜微叶已丹。香从梅外得，甘以露时餐。秋色为春色，留君隔岁看。
菊
作者：屈大均
朝代：清

重阳殊未发，谁议岁寒情。少苦因黄蕊，多甘是素英。带霜拖面白，和露点茶清。种尔宜饥渴，芬芳养此生。蕊至秋犹小，重阳不得看。白嫌霜降暖，黄待立冬寒。冷落辞蓬户，馨香上箨冠。数枝那忍食，香沁已心宽。篱间鸡犬到，枝叶不成窠。种处秋阳少，分时暮雨多。香真吾臭味，影只自婆娑。老大宜簪汝，其如短发何。春秋佳日少，草木本心多。人老同黄菊，天寒在绿萝。味经青女苦，颜待白衣酡。蕊熟虽能发，终如岁晏何。
菊
作者：屈大均
朝代：清
体裁：五言律诗

黄菊丛丛发，贫家有好秋。叶兼慈母馔，花为故人留。不幸成高节，无端致白头。年年迟春意，因尔一忘忧。
菊·其一
作者：屈大均
朝代：清
体裁：五言律诗

一从篱下采，黄菊属陶公。朵朵无怀氏，枝枝太古风。香沾纱帻润，光映玉杯空。大雪开逾盛，同心梅与同。
菊·其一
作者：屈大均
朝代：清
体裁：五言律诗

两月含苞久，三冬吐药长。花乾同白露，叶湿似清霜。有日那能暖，非时不用香。篱边自荣落，谁见此孤芳。
菊·其一
作者：屈大均
朝代：清
体裁：五言律诗

今年篱菊早，不待肃霜催。白处梅相映，红时雁未来。禁寒元晚发，爱暖忽先开。多谢孤芳意，枝枝为酒杯。
菊·其一
作者：屈大均
朝代：清
体裁：七言律诗

天留一本是纯黄，吐药偏宜十月霜。滋味总因秋后苦，分馨全以腊前香。怜生石上无肥土，恨种墙阴少太阳。白发孀慈勤灌溉，明年重九待浮觞。
菊·其一
作者：屈大均
朝代：清
体裁：五言绝句

枝枝白间黄，时至自芬芳。挹露采盈手，怜君此晚香。
菊·其一
作者：屈大均
朝代：清
体裁：五言律诗

重阳殊未发，谁议岁寒情。少苦因黄蕊，多甘是素英。带霜拖面白，和露点茶清。种尔宜饥渴，芬芳养此生。
菊·其七
作者：屈大均
朝代：清
体裁：七言律诗

二九人人望节花，那知真菊未英华。白衣自爱陶公酒，秋色谁争处士家。叶叶煎成油饼大，枝枝压得箨冠斜。阴威最喜佳名好，餐服功多胜海霞。
菊·其三
作者：屈大均
朝代：清
体裁：五言律诗

不是花难发，炎洲故晚寒。苦心嫌自见，佳色畏人看。地暖非吾性，山深正所安。微红有霜叶，采采作晨餐。
菊·其三
作者：屈大均
朝代：清
体裁：七言律诗

无多花蕊在篱东，不食愁将苦薏同。朵朵霜乾犹抱蒂，枝枝露湿已当丛。秋来栗里多佳日，岁晏陶公有素风。天为忘忧生此物，摘来休使酒樽空。
菊·其三
作者：屈大均
朝代：清
体裁：五言律诗

清高是女华，生长出陶家。欲泛无名酒，长餐当紫霞。敢期华发变，但愿大年加。华尽还羹叶，神仙未有涯。
菊·其三
作者：屈大均
朝代：清
体裁：五言律诗

篱间鸡犬到，枝叶不成窠。种处秋阳少，分时暮雨多。香真吾臭味，影只自婆娑。老大宜簪汝，其如短发何。
菊·其三
作者：屈大均
朝代：清
体裁：五言绝句

苦薏与甘菊，芳馨自为伍。同是岁寒花，其中有甘苦。
菊·其二
作者：屈大均
朝代：清
体裁：七言律诗

岁岁迟开苦积阴，重阳不得逐登临。幽人岂可无甘节，芳草繇来有本心。老向炎天嫌雪少，寒成佳色喜霜深。东篱人去谁能采，汎酌秋英更鼓琴。
菊·其二
作者：屈大均
朝代：清
体裁：五言律诗

未敢违霜露，宜寒故晚开。重阳嫌太早，白雁莫相催。冉冉辞秋草，依依有早梅。炎方无月令，嗟汝后时才。
菊·其二
作者：屈大均
朝代：清
体裁：五言律诗

白早同梅放，黄迟及雪侵。性寒宜岁暮，香老爱秋深。未忍全枝折，惟将一朵簪。夜来愁雨湿，移傍石床琴。
菊·其二
作者：屈大均
朝代：清
体裁：五言律诗

芬芳怜野薏，不必菊花真。泪忆分甘母，情牵共苦人。一生长抱节，九日益伤神。搔首无多发，吾衰为不辰。
菊·其二
作者：屈大均
朝代：清
体裁：五言绝句

花萎亦不零，叶黄亦不落。天与岁寒姿，霜露从相薄。
菊·其二
作者：屈大均
朝代：清
体裁：五言律诗

蕊至秋犹小，重阳不得看。白嫌霜降暖，黄待立冬寒。冷落辞蓬户，馨香上箨冠。数枝那忍食，香沁已心宽。
菊·其五
作者：屈大均
朝代：清
体裁：七言律诗

几本萧疏出草间，清霜染得泪痕斑。犹嫌太白同衰鬓，且喜微红上老颜。尺寸培根终岁苦，东西乞种一身閒。乾来作枕图明目，细作真书写小山。
菊·其五
作者：屈大均
朝代：清
体裁：五言绝句

花乾似委蜕，朵朵含坚冰。不忍辞根蒂，春寒亦自胜。
菊·其五
作者：屈大均
朝代：清
体裁：五言律诗

霜催苞蕊熟，未吐已芬芳。不忍同秋草，惟知媚夕阳。粉多嫌太白，金重爱纯黄。朵朵从篱落，谁争处士香。
菊·其八
作者：屈大均
朝代：清
体裁：七言律诗

霜姿偏向岁寒新，早识秋荣绝胜春。三秀喜非秦代物，九华疑是晋时人。山妻丽草能为颂，野老金英解与邻。裛露不辞怀袖湿，仙灵教我纳朱唇。
菊·其六
作者：屈大均
朝代：清
体裁：七言律诗

衰年服饵最相宜，甘苦惟应薏苡知。无酒易过重九日，有花难及肃霜时。香薰百草谁能似，根浸三泉更不移。长与青青沅澧者，春兰终古一相思。
菊·其四
作者：屈大均
朝代：清
体裁：七言律诗

南村未有素心贤，闭户惟将醉石眠。孤影甚思名酒劝，白头微得好花怜。餐英一一兼寒叶，饮露依依似暮蝉。香人箪瓢霜气早，清斋不必露葵鲜。
菊·其四
作者：屈大均
朝代：清
体裁：五言绝句

天南霜雪少，花事总无穷。秋发多梅树，春开是菊丛。
菊·其四
作者：屈大均
朝代：清
体裁：五言律诗

春秋佳日少，草木本心多。人老同黄菊，天寒在绿萝。味经青女苦，颜待白衣酡。蕊熟虽能发，终如岁晏何。
菊·其四
作者：屈大均
朝代：清
体裁：五言律诗

重九已嘉名，秋华况日精。纷葩非众草，服食是平生。蠲疾凭金药，忘忧仗玉英。当年朱孺子，于尔得仙成。
菊残
作者：屈大均
朝代：清

变红犹未落，心卷只纯黄。暖失三秋艳，寒争一日香。酒随花朵尽，愁逐岁华长。岂乏梅新吐，终怜菊有芳。炎方梅易发，争暖不宜寒。独有黄花晚，偏当大雪残。东篱无此种，靖节不曾看。岁暮英方落，依依向药栏。
菊残·其一
作者：屈大均
朝代：清
体裁：五言律诗

变红犹未落，心卷只纯黄。暖失三秋艳，寒争一日香。酒随花朵尽，愁逐岁华长。岂乏梅新吐，终怜菊有芳。
菊残·其二
作者：屈大均
朝代：清
体裁：五言律诗

炎方梅易发，争暖不宜寒。独有黄花晚，偏当大雪残。东篱无此种，靖节不曾看。岁暮英方落，依依向药栏。
菜
作者：屈大均
朝代：清

瓜蔓初除菜甲香，花边小作数畦长。丈人筋力惟提瓮，稚子饥寒可代粮。阴爱绿葵含夕日，寒怜白薤负秋霜。山妻旨蓄惟蒲笋，笑共彫胡进北堂。菘芥初生摘未稀，窥园不及下书帏。能知岁月惟青草，解读春秋有白衣。子母三冬瓜蒂苦，君臣一代蕨花肥。桔槔亦是忘机者，引得流泉下翠微。园蔬自种向西畴，食肉无心作虎头。都尉牛羊终见辱，野人葵藿未忘忧。胡葱大叶穿沙早，越蕹长茎出水秋。未作老农先老圃，荷锄长得在罗浮。户外开畦傍水云，儿童灌沃一筒分。断葱日日劳滂母，挑菜朝朝泣范君。葵叶滑甘双箸下，芥薹香辣四邻闻。明年春日春盘献，更有兰芝吐紫芬。池塘风静水微波，野客朝朝负汲过。菡萏东西花叶满，茨菰十二子孙多。团团芋叶包青鲤，曲曲藤枝赶白鹅。更向浮田亲摘菜，不辞寒雨湿渔蓑。老向丘园道未非，一生精力在芝薇。两收香稻烧畲熟，三剪青葱壅土肥。引水花边声细细，留云树底影微微。新蔬亦可充甘旨，绣佛堂前未敢违。黄桑白柘绕蓬庐，每恨场师我不如。微菜春烹惟瓠叶，小鲜秋荐但鲈鱼。牛羊影乱天将暝，蟋蟀声寒岁欲除。閒学宪王图本草，赠人还有种葱书。
菜·其一
作者：屈大均
朝代：清
体裁：七言律诗

瓜蔓初除菜甲香，花边小作数畦长。丈人筋力惟提瓮，稚子饥寒可代粮。阴爱绿葵含夕日，寒怜白薤负秋霜。山妻旨蓄惟蒲笋，笑共彫胡进北堂。
菜·其七
作者：屈大均
朝代：清
体裁：七言律诗

黄桑白柘绕蓬庐，每恨场师我不如。微菜春烹惟瓠叶，小鲜秋荐但鲈鱼。牛羊影乱天将暝，蟋蟀声寒岁欲除。閒学宪王图本草，赠人还有种葱书。
菜·其三
作者：屈大均
朝代：清
体裁：七言律诗

园蔬自种向西畴，食肉无心作虎头。都尉牛羊终见辱，野人葵藿未忘忧。胡葱大叶穿沙早，越蕹长茎出水秋。未作老农先老圃，荷锄长得在罗浮。
菜·其二
作者：屈大均
朝代：清
体裁：七言律诗

菘芥初生摘未稀，窥园不及下书帏。能知岁月惟青草，解读春秋有白衣。子母三冬瓜蒂苦，君臣一代蕨花肥。桔槔亦是忘机者，引得流泉下翠微。
菜·其五
作者：屈大均
朝代：清
体裁：七言律诗

池塘风静水微波，野客朝朝负汲过。菡萏东西花叶满，茨菰十二子孙多。团团芋叶包青鲤，曲曲藤枝赶白鹅。更向浮田亲摘菜，不辞寒雨湿渔蓑。
菜·其六
作者：屈大均
朝代：清
体裁：七言律诗

老向丘园道未非，一生精力在芝薇。两收香稻烧畲熟，三剪青葱壅土肥。引水花边声细细，留云树底影微微。新蔬亦可充甘旨，绣佛堂前未敢违。
菜·其四
作者：屈大均
朝代：清
体裁：七言律诗

户外开畦傍水云，儿童灌沃一筒分。断葱日日劳滂母，挑菜朝朝泣范君。葵叶滑甘双箸下，芥薹香辣四邻闻。明年春日春盘献，更有兰芝吐紫芬。
菜人哀
作者：屈大均
朝代：清
体裁：古风

夫妇年饥同饿死，不如妾向菜人市。得钱三千资夫归，一脔可以行一里。芙蓉肌理烹生香，乳作馄饨人争尝。两肱先断挂屠店，徐割股腴持作汤。不令命绝要鲜肉，片片看人饥人腹。男肉腥臊不可餐，女肤脂凝少汗粟。三日肉尽馀一魂，求夫何处斜阳昏。天生妇作菜人好，能使夫妇得终老。生葬肠中饱几人，却幸乌鸢啄不早。
菩萨蛮
作者：屈大均
朝代：清
体裁：词

一春融暖无多日。愁花怨草都含泣。烟雨解欺人。貂裘典莫频。清明看渐近。鸳燕来相问。风已几多番。春残尚恁寒。
菩萨蛮
作者：屈大均
朝代：清
体裁：词

状成未肯离明镜。嫌他镇日含花影。轻罩海人纱。休令生片霞。鬓边空战叶。免惹双蝴蝶。忘上口脂来。菱花行又开。
菱
作者：屈大均
朝代：清
体裁：五言律诗

一枝先藕白，两角复菱红。剥雪春葱冷，含冰玉齿融。花光长在镜，蔓影亦浮空。日夕晶盘满，寒泉浸灌中。
萤苑
作者：屈大均
朝代：清
体裁：五言绝句

西苑接雷塘，花含粉黛香。流萤与明月，夜夜照君王。
萧然
作者：屈大均
朝代：清
体裁：五言律诗

萧然喧寂外，高卧喜无人。红萼憎多艳，香醪恨太醇。寒知难至曙，老欲不胜春。啼杀垂杨里，流莺汝苦辛。
落花
作者：屈大均
朝代：清

未忍委苍苔，含情向玉杯。东风如有意，吹上故枝来。鸟声催雨至，向夕又春寒。花片不飞去，图君拾取看。
落花
作者：屈大均
朝代：清
体裁：七言绝句

枝枝都被晓风催，岂有黄莺啄复开。已是落花花已落，何须吹去复吹来。
落花
作者：屈大均
朝代：清

落花频自落，不肯为春留。红雨成烟去，香风逐水流。莺衔嫌破碎，鱼食恨沉浮。枉使溪翁浣，无情向白头。东风元不恶，花片喜沾泥。色谢鲛人染，香辞凤子栖。蘼芜恩易断，芣苡命难齐。多负场师意，栽培在玉闺。随风飘复堕，先向宋东家。白少同残雪，红多似乱霞。身轻曾入掌，命薄又听笳。马上谁怜汝，黄金赎琵琶。
落花·其一
作者：屈大均
朝代：清
体裁：五言绝句

未忍委苍苔，含情向玉杯。东风如有意，吹上故枝来。
落花·其一
作者：屈大均
朝代：清
体裁：五言律诗

落花频自落，不肯为春留。红雨成烟去，香风逐水流。莺衔嫌破碎，鱼食恨沉浮。枉使溪翁浣，无情向白头。
落花·其三
作者：屈大均
朝代：清
体裁：五言律诗

随风飘复堕，先向宋东家。白少同残雪，红多似乱霞。身轻曾入掌，命薄又听笳。马上谁怜汝，黄金赎琵琶。
落花·其二
作者：屈大均
朝代：清
体裁：五言律诗

东风元不恶，花片喜沾泥。色谢鲛人染，香辞凤子栖。蘼芜恩易断，芣苡命难齐。多负场师意，栽培在玉闺。
落花·其二
作者：屈大均
朝代：清
体裁：五言绝句

鸟声催雨至，向夕又春寒。花片不飞去，图君拾取看。
葛洪衣冠冢
作者：屈大均
朝代：清
体裁：五言绝句

何代葬神仙，朱明深洞边。遗衣化蝴蝶，五色似霞鲜。
葵
作者：屈大均
朝代：清
体裁：五言律诗

有美北园菜，冬葵最晚彫。暖多晞日叶，寒少负霜条。静里香亲摘，斋时味手调。年年勤抱瓮，灌溉及禾苗。
葵扇
作者：屈大均
朝代：清

玉手蒲葵扇，轻摇风满襟。团圆班女样，裁剪越娘心。未觉冰纨好，长忧白羽侵。凭君怀袖里，出入到秋深。用自王丞相，炎方不汝轻。葵田多下种，蕉扇少知名。就业成明月，因风御太清。合欢无不可，箧笥忍忘情。
葵扇·其一
作者：屈大均
朝代：清
体裁：五言律诗

玉手蒲葵扇，轻摇风满襟。团圆班女样，裁剪越娘心。未觉冰纨好，长忧白羽侵。凭君怀袖里，出入到秋深。
葵扇·其二
作者：屈大均
朝代：清
体裁：五言律诗

用自王丞相，炎方不汝轻。葵田多下种，蕉扇少知名。就业成明月，因风御太清。合欢无不可，箧笥忍忘情。
蒌
作者：屈大均
朝代：清

槟榔虽口实，因尔得甘多。叶出称扶？，藤生似女萝。味教纤手辣，香使玉颜酡。片片劳包裹，椰心奈若何。越辣扶留好，根须味亦长。长含甘液满，不吐细渣香。已杂椰花食，还兼蒟子尝。槟榔无大小，与尔总鸳鸯。天寒犹满架，叶叶未霜侵。已向雕盘取，还从翠袖寻。潮生红颊浅，汗渍玉肌深。莫使吴娘醉，槟榔拣白心。蔓长缘屋角，叶嫩未全申。卷作双蝴蝶，擎来一玉人。香生丹汁满，味得白灰匀。肉子鲜逾好，殷勤共上唇。
蒌·其一
作者：屈大均
朝代：清

槟榔虽口实，因尔得甘多。叶出称扶？，藤生似女萝。味教纤手辣，香使玉颜酡。片片劳包裹，椰心奈若何。
蒌·其一
作者：屈大均
朝代：清
体裁：五言律诗

槟榔虽口实，因尔得甘多。叶出称扶�，藤生似女萝。味教纤手辣，香使玉颜酡。片片劳包裹，椰心奈若何。
蒌·其三
作者：屈大均
朝代：清
体裁：五言律诗

天寒犹满架，叶叶未霜侵。已向雕盘取，还从翠袖寻。潮生红颊浅，汗渍玉肌深。莫使吴娘醉，槟榔拣白心。
蒌·其二
作者：屈大均
朝代：清
体裁：五言律诗

越辣扶留好，根须味亦长。长含甘液满，不吐细渣香。已杂椰花食，还兼蒟子尝。槟榔无大小，与尔总鸳鸯。
蒌·其四
作者：屈大均
朝代：清
体裁：五言律诗

蔓长缘屋角，叶嫩未全申。卷作双蝴蝶，擎来一玉人。香生丹汁满，味得白灰匀。肉子鲜逾好，殷勤共上唇。
蓑亭为飓风所摧
作者：屈大均
朝代：清
体裁：古风

葵叶为蓑蓑在身，风吹不去长随人。蓑为亭子风不许，捲入空冥要吹汝。天生葵叶作君蓑，汝不被蓑蓑自去。蓑归来兮休乱飞，吾将以尔为毛羽。白茸茸兮似鹭鸶，伏芦花兮无人知。以笠为亭无不可，吾生无分居茆茨。
蓣
作者：屈大均
朝代：清
体裁：五言律诗

南方蓣十品，一一越人粮。买似蹲鸱贱，餐同地肾香。露葵须尔伴，山药未渠良。美种来黎峒，无烦辟谷方。
蓦山溪
作者：屈大均
朝代：清
体裁：词

濛濛细雨，未冷难成雪。几日起乾风，单惨淡、吹黄林叶。玉颜憔悴，无酒与芙蓉，朝似日，暮如霞，红作胭脂妾。镜中人笑，华肉无多血，辟谷苦留侯，枉萎落，丹华烨烨。英雄有恨，白首事难成，将好色，当求仙，放诞过年月。
蓬山篇为顾子丰及其配双寿
作者：屈大均
朝代：清
体裁：古风

天边罗与浮，合体如夫妇。本是蓬莱峰，尧时乃东走。洪波浩荡中，难恃神鳌守。山君华子期，惆怅泉源口。引领望夫君，功成封户牖。携尔鲍家妹，来作朱明友。帝命治黄龙，花田开百亩。作使小凤凰，采花作春酒。东西二石楼，玉女充箕帚。子房本仙人，才大无其偶。游戏楚汉间，赤帝在两手。潜跃但乘时，谁见神龙首。辟谷亦何为，自与天长久。
蔡五携尊过江东门寓轩
作者：屈大均
朝代：清
体裁：五言律诗

繇来江左客，第五最知名。青岁偏闻道，丹砂亦寄情。行携春酒美，坐爱夕堂清。罂粟花枝下，欢看稚子迎。
蔡玑先观行堂成有赋
作者：屈大均
朝代：清
体裁：古风

自我来建康，交游得蔡子。昆弟有四贤，鸾龙人所喜。叔也新堂成，观行名殊美。洋洋祖父风，修身自诗始。敦尔一家言，弦歌日盈耳。二南与家人，其道相表里。化物以正风，风从花萼起。汝曾守塘公，布衣格桑梓。解橐息斗争，脊令因友悌。长跪讼者前，依依若同体。各得金与田，不知其所使。有子二白贤，益务惇伦纪。作令先声教，文武为张弛。潜乎白莲难，不战戢奸宄。赞画蓟辽军，精明知彼己。诸将服先几，督师听谗毁。功可同丘山，言难合乳水。一麾守云朔，边疆当重委。至郡即巡行，鸣镝群披靡。朝猎阏氏营，暮逼胡卢垒。苍鹰奋郅都，毛血洒千里。强号亦已诛，正直清西鄙。噤口有大珰，汗颜复御史。天私一直臣，未从杨左死。慷慨南渡初，安危实可倚。区区职方郎，宁能扫国耻。画江作鸿沟，君臣忽泥滓。冠挂司马门，贼臣尝发指。哀痛抱玉环，艰贞保金矢。令子济物心，委蛇聊一仕。才为异代用，俯仰亦知止。当其宰甘泉，流亡尽耘耔。正赋辄代输，割肌救疮痏。秦人麋烂馀，一旦复肥美。以最得股肱，两郡无鞭箠。宪府开几时，林中藏玉趾。白华孝养多，亲串分滫瀡。利害在乡闾，一身任首尾。大义虽秋毫，郁若泰山峙。清浊日沉冥，酒狂亦自拟。为诗以韬精，悲歌或变徵。教汝弟与兄，多才无不似。五经在大春，四海来凿齿。叔也开谈林，天人探奥旨。有客齐鲁儒，金声甚条理。言易先图书，称诗去淫绮。雅歌何翩翩，和平以受祉。呜鸟悦同声，菉竹期有斐。三闾隐士宗，相贻有兰芷。从兹至岁寒，芳馨长尔尔。
蔡玑先铉升携过东园看菊作
作者：屈大均
朝代：清

相携秋色里，采菊步迟迟。故国啼鸟在，离宫蔓草知。人閒因有道，岁晏亦多思。愿与钟陵树，苍苍似昔时。江左重来日，萧条益怆神。黄花犹有汝，白首更无人。意气期之子，文章托此身。溪流如有意，曲曲入西邻。
蔡玑先铉升携过东园看菊作·其一
作者：屈大均
朝代：清
体裁：五言律诗

相携秋色里，采菊步迟迟。故国啼鸟在，离宫蔓草知。人閒因有道，岁晏亦多思。愿与钟陵树，苍苍似昔时。
蔡玑先铉升携过东园看菊作·其二
作者：屈大均
朝代：清
体裁：五言律诗

江左重来日，萧条益怆神。黄花犹有汝，白首更无人。意气期之子，文章托此身。溪流如有意，曲曲入西邻。
蔺相如
作者：屈大均
朝代：清
体裁：七言律诗

鼓瑟邯郸最有名，秦王亦为奏秦声。九宾未礼阴怀璧，五步何劳盛设兵。御史直书真勇气，将军多让岂私情。雌雄不滞谁能似，心折风流是长卿。
蕉利村春望
作者：屈大均
朝代：清

乔木村村出，榕阴接翠微。夕阳双渚映，古道一人归。烟火暮犹少，牛羊春未肥。愁心似鸿雁，处处逐烟霏。望望烟波上，芭蕉满海天。人家龙眼国，生计荔枝田。日出莺花里，云生鸡犬边。捕鱼乘水节，一一放罛船。
蕉利村春望·其一
作者：屈大均
朝代：清
体裁：五言律诗

乔木村村出，榕阴接翠微。夕阳双渚映，古道一人归。烟火暮犹少，牛羊春未肥。愁心似鸿雁，处处逐烟霏。
蕉利村春望·其二
作者：屈大均
朝代：清
体裁：诗

望望烟波上，芭蕉满海天。人家龙眼国，生计荔枝田。日出莺花里，云生鸡犬边。捕鱼乘水节，一一放罛船。
蕉布行
作者：屈大均
朝代：清
体裁：古风

芭蕉有丝犹可绩，绩成似葛分絺绤。女手纤纤良苦殊，馀红更作龙须席。蛮方妇女多勤劬，手爪可怜天下无。花练白越细无比，终岁一匹衣其夫。竹与芙蓉亦为布，蝉翼霏霏若烟雾。入筒一端重数铢，拔钗先买芭蕉树。花针挑出似游丝，八熟珍蚕织每迟。增城女葛人皆重，广利娘蕉独不知。
蕉林作
作者：屈大均
朝代：清
体裁：五言绝句

蕉叶何尝落，乾时可作书。绕庭三十树，人道绿天如。
蕨
作者：屈大均
朝代：清
体裁：五言律诗

茎茎拳菜好，出土正春雷。采采乘芽嫩，迟迟恐叶开。鲜同露葵煮，香上玉盘来。绝与僧厨似，清斋更竹胎。
薄妆词
作者：屈大均
朝代：清

两颊初成酒晕时，桃花妆浅稍调脂。卿卿欲识春山好，五岳三峰尽在眉。却月横烟十样眉，唐时尚阔有谁知。从郎索取生花笔，小按图经胜画师。
薄妆词·其一
作者：屈大均
朝代：清
体裁：七言绝句

两颊初成酒晕时，桃花妆浅稍调脂。卿卿欲识春山好，五岳三峰尽在眉。
薄妆词·其二
作者：屈大均
朝代：清
体裁：七言绝句

却月横烟十样眉，唐时尚阔有谁知。从郎索取生花笔，小按图经胜画师。
薏苡谣
作者：屈大均
朝代：清
体裁：四言诗

食米得薏，薏一米二。从郎二米，侬只一薏。
藕
作者：屈大均
朝代：清
体裁：五言律诗

白莲尤好藕，况出半塘西。化液同琼屑，含消在瓠犀。节疏冰易折，丝乱玉难齐。为爱甘腴甚，朝朝踏紫泥。
蘼芜
作者：屈大均
朝代：清
体裁：七言绝句

生作芙蓉即断肠，蘼芜可幸不曾香。青青青到天涯路，一片惟知惹夕阳。
虎丘中秋夕
作者：屈大均
朝代：清

花舫如云上虎丘，吴阊士女好嬉游。今宵醉杀横塘月，酒似金波天际流。处处楼台按十番，天边灯火若星繁。美人歌遍江南弄，谁听清商不断魂。今宵三五足欢娱，一片姑苏似玉壶。天作千人歌舞石，月华流满锦氍毹。一带船窗捲碧纱，人人歌管斗繁华。吴王往日风流在，狂杀苏台十里花。真娘墓上玉箫声，十五当垆巧笑迎。一自君王能好色，至今吴女尽倾城。珠斗阑干兴倍豪，游人丝竹各分曹。金壶好注天河水，莫使东方日色高。
虎丘中秋夕·其一
作者：屈大均
朝代：清
体裁：七言绝句

花舫如云上虎丘，吴阊士女好嬉游。今宵醉杀横塘月，酒似金波天际流。
虎丘中秋夕·其三
作者：屈大均
朝代：清
体裁：七言绝句

今宵三五足欢娱，一片姑苏似玉壶。天作千人歌舞石，月华流满锦氍毹。
虎丘中秋夕·其二
作者：屈大均
朝代：清
体裁：七言绝句

处处楼台按十番，天边灯火若星繁。美人歌遍江南弄，谁听清商不断魂。
虎丘中秋夕·其五
作者：屈大均
朝代：清
体裁：七言绝句

真娘墓上玉箫声，十五当垆巧笑迎。一自君王能好色，至今吴女尽倾城。
虎丘中秋夕·其六
作者：屈大均
朝代：清
体裁：七言绝句

珠斗阑干兴倍豪，游人丝竹各分曹。金壶好注天河水，莫使东方日色高。
虎丘中秋夕·其四
作者：屈大均
朝代：清
体裁：七言绝句

一带船窗捲碧纱，人人歌管斗繁华。吴王往日风流在，狂杀苏台十里花。
虎丘吊阖阊墓作
作者：屈大均
朝代：清
体裁：七言律诗

古墓人传鹤涧旁，三千宝剑殉君王。青蛇未解伤勾践，白虎徒能拒始皇。石上每闻金缕曲，林中长见漆灯光。紫圭魂魄迷秋草，莫笑多情吊未央。
虎溪冬夜
作者：屈大均
朝代：清
体裁：五言律诗

柴门开向夕，倚杖寒烟生。冻月浑无色，空潭若有声。冰随松子落，石傍梅花横。欲过西林寺，迟回到五更。
虎门观海作
作者：屈大均
朝代：清
体裁：古风

朝自扶胥南，万里穷泱漭。溟波接百川，倾泻多奇状。潮从虎门出，势到沃焦放。祝融在阴墟，天池正相向。天命南海帝，来从南岳上。宫阙临扶桑，百王所禋享。元气一吐吞，日月光相养。混沌在中央，精华资酝酿。咫石天河通，浮槎日来往。丈夫朝饮牛，牛口吐溟涨。渚边多织妇，微闻弄机响。八月水益大，吾欲浮演漾。槎从海若取，食须天吴饷。倏忽至云汉，客星恣摩荡。抚手笑黄姑，独处徒惆怅。
虞卿
作者：屈大均
朝代：清
体裁：七言律诗

蹑屩邯郸路未迷，频捐万户去栖栖。知人未得逢无忌，急士终难救魏齐。穷有春秋犹可见，愁因公子不须啼。艰难空使侯嬴惜，白首无归肯向西。
虞姬歌
作者：屈大均
朝代：清
体裁：五言绝句

中宵汉兵满，四面楚歌哀。大王多意气，为妾一徘徊。
虞山望虞帝祠
作者：屈大均
朝代：清
体裁：五言律诗

云气尝如象，盘旋玉殿间。匏笙祠二帝，铜鼓镇诸蛮。地接苍梧近，林多古竹斑。千秋骚些客，怅望是天颜。
虞美人
作者：屈大均
朝代：清
体裁：词

无风亦向朱栏舞，情为君王苦。乌江不渡为红颜。忍使香魂无主独东还。春含古血看犹暖。巧作红深浅。花前休唱楚人歌，恐惹英雄又唤奈虞何。
虞美人
作者：屈大均
朝代：清
体裁：词

灯花并蒂红蕖似。博得佳人喜。门帘尽下怕风惊，催把兰膏添满到天明。双双暖玉围棋子。赌取松花绮。横陈直待汝南鸡。才上牙床却又月沉西。
虞美人
作者：屈大均
朝代：清
体裁：词

青山渐渐围天尽。峡口春难认。渺茫烟树带渔村。愁见白云红叶又黄昏。沙鸥贴水随波远。吹笛教飞断。炊烟欲湿雨来时。恨尔衔鱼高下不曾知。
虞美人 其一 二首
作者：屈大均
朝代：清
体裁：词

素馨茉莉休分别。大小总如冰雪。朵朵开当明月。彩缕穿成结。因沾膏沐香逾绝，围髻更教重叠。未曙花田亲掇。要解郎心热。
虞美人·二首
作者：屈大均
朝代：清

素馨茉莉休分别。大小总如冰雪。朵朵开当明月。彩缕穿成结。因沾膏沐香逾绝，围髻更教重叠。未曙花田亲掇。要解郎心热。断肠何必萋萋草。一片落花堪老。试问郎边娇鸟。啼得春多少。垂杨不把愁心扫。攀折画楼难到。欲取相思烧了。红豆怜他小。
虞美人·其二
作者：屈大均
朝代：清
体裁：词

断肠何必萋萋草。一片落花堪老。试问郎边娇鸟。啼得春多少。垂杨不把愁心扫。攀折画楼难到。欲取相思烧了。红豆怜他小。
虞美人·无风亦向朱栏舞
作者：屈大均
朝代：清

无风亦向朱栏舞，情为君王苦。乌江不渡为红颜，忍使香魂无主独东还。春含古血看犹暖，巧作红深浅。花前休唱楚人歌，恐惹英雄又唤奈虞何。
虞美人草
作者：屈大均
朝代：清
体裁：七言绝句

舞态依依傍药栏，多情春雨未沾残。朱颜不与英雄尽，秀作名花万古看。
蚕熟
作者：屈大均
朝代：清
体裁：五言律诗

蚕熟暮春时，多眠益有丝。病教挑锦少，愁使织缣迟。乳燕方衔药，凉蝉又噪枝。笼间娇鸟小，与尔一相思。
蚤梅
作者：屈大均
朝代：清
体裁：五言律诗

夜半暖风回，凌晨一树开。雪花千万片，化作蚤梅来。吐艳临妆镜，飞香过酒杯。犹疑残月影，点点在苍苔。
蚺蛇行
作者：屈大均
朝代：清
体裁：古风

蚺蛇吞人方半吞，两手死攀松树根。一夫往救不量力，蚺蛇钩取如束薪。牛将两角与抵触，鳞甲溃裂膏血喷。人虽吐出已半死，一月僵卧亡精魂。牛兮汝乃能救人，两人沾汝父母恩。天生义勇少人有，牛兮绝胜血气伦。
蛋户
作者：屈大均
朝代：清
体裁：五言律诗

蛋户纷无数，为生傍水村。食鱼多子女，在艇有鸡豚。罾布时能作，渔歌亦未喧。夜来西潦发，笭箵满江门。
蜀冈怀古
作者：屈大均
朝代：清

玉槛珠帘总一丘，春魂多半在迷楼。蘼芜亦爱雷塘路，十月青青自不秋。一路飞桥压水低，芙蓉多与酒船齐。依依最是三春柳，系得君王不复西。春云黯黯美人斜，秋草萋萋帝子家。一代红颜在何处，可怜都作广陵花。一片平芜接海天，江南山色堕楼前。双双浮玉天风外，空翠飞来化作烟。
蜀冈怀古·其一
作者：屈大均
朝代：清
体裁：七言绝句

玉槛珠帘总一丘，春魂多半在迷楼。蘼芜亦爱雷塘路，十月青青自不秋。
蜀冈怀古·其三
作者：屈大均
朝代：清
体裁：七言绝句

春云黯黯美人斜，秋草萋萋帝子家。一代红颜在何处，可怜都作广陵花。
蜀冈怀古·其二
作者：屈大均
朝代：清
体裁：七言绝句

一路飞桥压水低，芙蓉多与酒船齐。依依最是三春柳，系得君王不复西。
蜀冈怀古·其四
作者：屈大均
朝代：清
体裁：七言绝句

一片平芜接海天，江南山色堕楼前。双双浮玉天风外，空翠飞来化作烟。
蜀冈陵占
作者：屈大均
朝代：清

步出城西门，盘回见丘垤。隋家旧宫殿，林际尚明灭。亡国以荒淫，雷塘乃无穴。吁嗟美人魂，风吹作蝴蝶。玉颜虽黄埃，遗香托花叶。英雄在白杨，悲啸亦呜咽。血为萤火飞，雨中光熠熠。地道通峨眉，千里陂陀接。幽幽一井泉，中有古日月。虚无见玉勾，洞府藏冰雪。举觞相与倾，慷慨中怀热。茫茫失路中，痛饮诚贤哲。秣陵山水多，龙蟠兼虎踞。可惜张锦帆，未往江南去。重华挟二妃，时巡冒霜露。五岳与三湘，銮舆不遑驻。胡为爱江都，天险从人据。中原一崩裂，人人皆项羽。好色以自强，山河诚敝屦。李花将代杨，兴亡有天数。君勿笑荒亡，黄泉人笑汝。
蜀冈陵占·其一
作者：屈大均
朝代：清
体裁：古风

步出城西门，盘回见丘垤。隋家旧宫殿，林际尚明灭。亡国以荒淫，雷塘乃无穴。吁嗟美人魂，风吹作蝴蝶。玉颜虽黄埃，遗香托花叶。英雄在白杨，悲啸亦呜咽。血为萤火飞，雨中光熠熠。地道通峨眉，千里陂陀接。幽幽一井泉，中有古日月。虚无见玉勾，洞府藏冰雪。举觞相与倾，慷慨中怀热。茫茫失路中，痛饮诚贤哲。
蜀冈陵占·其二
作者：屈大均
朝代：清
体裁：古风

秣陵山水多，龙蟠兼虎踞。可惜张锦帆，未往江南去。重华挟二妃，时巡冒霜露。五岳与三湘，銮舆不遑驻。胡为爱江都，天险从人据。中原一崩裂，人人皆项羽。好色以自强，山河诚敝屦。李花将代杨，兴亡有天数。君勿笑荒亡，黄泉人笑汝。
蝉
作者：屈大均
朝代：清
体裁：五言律诗

一声风叶乱，教我草堂凉。不是居高树，从何见夕阳。人疑流水至，天与露华香。清绝真惭汝，依依为稻粱。
蝉
作者：屈大均
朝代：清
体裁：五言律诗

不食蝉无力，声如易断何。露华涓滴少，秋气泬寥多。高洁虽天性，悲凉岂太和。萧萧玄鬓影，一叶亦婆娑。
蝉
作者：屈大均
朝代：清
体裁：五言律诗

日夕高槐上，为君吟不飞。那惊秋气早，所恐露华晞。多患因孤洁，无声亦翠微。流泉将落叶，知此不妨希。
蝉
作者：屈大均
朝代：清

萧萧木已落，玄鬓早惊霜。为我啸明月，临风殊未央。夜因双响寂，秋以一声凉。幸有高梧在，相留到夕阳。吟向无人处，初如落叶声。频将流水引，写出素琴情。凉露有馀饮，空林多所惊。不因天籁好，高洁可谁名。羽化因风露，蜉蝣汝亦仙。一声答长啸，飞向未寒前。落叶一相送，馀音谁为传。开琴理秋思，彷佛古槐边。
蝉
作者：屈大均
朝代：清

萧萧枫叶外，秋逐一声来。是日兼鸿雁，含风到越台。浮云时踯躅，落月亦徘徊。啸父知君是，相留傍酒杯。风露谁争汝，清泠一夏过。声含秋气早，影逐柳阴多。未化惟香蜕，无心即太和。夜分犹嘒嘒，凉籁满藤萝。
蝉·其一
作者：屈大均
朝代：清
体裁：五言律诗

萧萧木已落，玄鬓早惊霜。为我啸明月，临风殊未央。夜因双响寂，秋以一声凉。幸有高梧在，相留到夕阳。
蝉·其一
作者：屈大均
朝代：清
体裁：五言律诗

萧萧枫叶外，秋逐一声来。是日兼鸿雁，含风到越台。浮云时踯躅，落月亦徘徊。啸父知君是，相留傍酒杯。
蝉·其三
作者：屈大均
朝代：清
体裁：五言律诗

羽化因风露，蜉蝣汝亦仙。一声答长啸，飞向未寒前。落叶一相送，馀音谁为传。开琴理秋思，彷佛古槐边。
蝉·其二
作者：屈大均
朝代：清
体裁：五言律诗

吟向无人处，初如落叶声。频将流水引，写出素琴情。凉露有馀饮，空林多所惊。不因天籁好，高洁可谁名。
蝉·其二
作者：屈大均
朝代：清
体裁：五言律诗

风露谁争汝，清泠一夏过。声含秋气早，影逐柳阴多。未化惟香蜕，无心即太和。夜分犹嘒嘒，凉籁满藤萝。
蝶
作者：屈大均
朝代：清
体裁：五言绝句

白白复黄黄，雌雄知几行。春风吹不乱，各自宿花房。
蝶恋花
作者：屈大均
朝代：清
体裁：词

风流未满愁蚤满。满到天边，暮雨还添满。不识是愁将水满。不知是水将愁满。分付东风吹稍缓。莫使春潮，只送愁先返。愁返江南人未返。不如潮水从今断。
蝶恋花·春情
作者：屈大均
朝代：清
体裁：词

似雨如晴春乍暖。漠漠烟青，未肯含愁浅。怅望不知人已远。踏红似向花间转。乱落杜鹃馀几片。付与游丝，莫被风吹断。紫燕衔香知有怨。怨他情与东风短。
蝶恋花·立春
作者：屈大均
朝代：清
体裁：词

开岁炎天频下雪。梅蕊迟开，冻得南枝彻。几数夭桃先漏泄。春光已被蛮娘夺。黄鸟数声娇欲绝。一夕东风，只转缠蛮舌。处处壶觞閒可掣。嬉游莫待芳菲月。
蝶恋花·题唐宫扑蝶图
作者：屈大均
朝代：清
体裁：词

凤子翩翩纷似雪。画扇低飏，惊入深深叶。博得君王开笑靥。闻香忽复穿裙褶。秦女剩鸾颠倒绝。捉得黄须，腻粉教轻捻。收向镜奁成媚蝶。承恩好待华清月。
蟂矶谒灵泽夫人庙
作者：屈大均
朝代：清

灵泽夫人死汉家，何殊二女殉重华。瑶姬一自辞巫峡，精卫千年恨海涯。国贼岂能分历数，天威犹自振褒斜。永安哀诏惊闻日，飞泪应沾白帝花。一逐长江下楚云，翠华望断泪沾裙。少康兴日因姚氏，帝乙归时是女君。花落锦城先主忆，月明瑶瑟逐臣闻。徽称不愧同昭烈，终古蟂矶享紫芬。
蟂矶谒灵泽夫人庙·其一
作者：屈大均
朝代：清
体裁：七言律诗

灵泽夫人死汉家，何殊二女殉重华。瑶姬一自辞巫峡，精卫千年恨海涯。国贼岂能分历数，天威犹自振褒斜。永安哀诏惊闻日，飞泪应沾白帝花。
蟂矶谒灵泽夫人庙·其二
作者：屈大均
朝代：清
体裁：七言律诗

一逐长江下楚云，翠华望断泪沾裙。少康兴日因姚氏，帝乙归时是女君。花落锦城先主忆，月明瑶瑟逐臣闻。徽称不愧同昭烈，终古蟂矶享紫芬。
蟹
作者：屈大均
朝代：清
体裁：五言律诗

今年咸上早，膏蟹满江波。价比鱼虾贱，餐如口腹何。方肥频作蜕，未熟已衔禾。螯跪分儿女，无令暴弃多。
蟹
作者：屈大均
朝代：清
体裁：七言律诗

水落咸头蟹不稀，渔人网得虎门归。玄黄膏向脐中满，大小筐从蜕后肥。衔糯输黏寒露节，迎潮送汐白云矶。野人饕餮三秋甚，螯跪餐来当蕨薇。
蟹
作者：屈大均
朝代：清

蟹逐咸头上，渔人网不稀。未衔禾穗罢，又食稻孙肥。买去菱塘海，烹来荔子矶。就中膏满者，持半奉慈闱。凤尾多鱼醢，烝雏并上盘。闺人馂夕膳，稚子佐朝餐。冬食宜鲜羽，春煎贵玉兰。蟹黄随月满，下酒有馀欢。
蟹·其一
作者：屈大均
朝代：清
体裁：五言律诗

蟹逐咸头上，渔人网不稀。未衔禾穗罢，又食稻孙肥。买去菱塘海，烹来荔子矶。就中膏满者，持半奉慈闱。
蟹·其二
作者：屈大均
朝代：清
体裁：五言律诗

凤尾多鱼醢，烝雏并上盘。闺人馂夕膳，稚子佐朝餐。冬食宜鲜羽，春煎贵玉兰。蟹黄随月满，下酒有馀欢。
蟹眼泉
作者：屈大均
朝代：清

佳泉蟹眼最知名，沙底冰寒映月明。活火烹宜林岕好，千瓶汲取遍佗城。蟹眼双瓶只十钱，挑来大北白云边。一城争饮因甘冽，不道仙羊有别天。
蟹眼泉·其一
作者：屈大均
朝代：清
体裁：七言绝句

佳泉蟹眼最知名，沙底冰寒映月明。活火烹宜林岕好，千瓶汲取遍佗城。
蟹眼泉·其二
作者：屈大均
朝代：清
体裁：七言绝句

蟹眼双瓶只十钱，挑来大北白云边。一城争饮因甘冽，不道仙羊有别天。
行役
作者：屈大均
朝代：清
体裁：七言绝句

暮年行役转凄凄，家累牵人咫尺迷。少学陶公愁稚子，长贫孺仲愧贤妻。
行药城东作
作者：屈大均
朝代：清
体裁：古风

仲春已清和，逍遥可行药。炎洲多灵草，勾萌先咀嚼。采兰者谁子，邂逅当林薄。无营似白华，无欲同朱萼。绿叶与紫茎，平生所磨错。微雨上膏滋，本根远相索。其旁石菖蒲，尺寸琼瑶削。紫茸何葳蕤，九节含风弱。安期所服饵，玉颜以灼灼。秦帝于我求，蓬莱奋云蹻。千岁与君期，神仙多戏谑。桥下流韸韸，少君与斟酌。
行香子·渔歌
作者：屈大均
朝代：清

第一鱼鲳。第二鱼？。第三鱼是马膏？。潮咸潮淡，一任鱼郎。喜春风来，黄花短，白花长。江水鱼香。鱼子滋阳。大罾船、满载盐霜。罛公罛姥，两两开洋。更鲚鱼寒，鲈鱼热，脍皆良。
行香子·渔歌
作者：屈大均
朝代：清
体裁：词

第一鱼鲳。第二鱼�。第三鱼是马膏�。潮咸潮淡，一任鱼郎。喜春风来，黄花短，白花长。江水鱼香。鱼子滋阳。大罾船、满载盐霜。罛公罛姥，两两开洋。更鲚鱼寒，鲈鱼热，脍皆良。
行香子·都门春游作
作者：屈大均
朝代：清
体裁：词

花向东华。柳向西华。逐春嬉，蠕蠕香车。欲吹觱栗，先鼓琵琶。喜人如云，酥如乳，酒如霞。西曲秦娃。南曲吴娃。与流莺，婉转平沙。渐喧便马，将宿宫鸦。过兔儿沟，桃儿店，月儿家。
衍圣公寿词
作者：屈大均
朝代：清
体裁：五言律诗

上公王者后，宗子圣人孙。世接神明盛，身持德教尊。尼山培道脉，洙水浚文源。君子多仁寿，弦歌不可谖。
衡山篇为徐武子丈寿
作者：屈大均
朝代：清
体裁：古风

衡山有奇筱，为音何洋洋。雌枝吐流徵，雄枝含清商。美人摛朱唇，为君乐无方。凤将九子吟，龙挟五驹翔。紫芝成宫阙，醴泉满壶觞。莱妻共高逸，为寿未渠央。金庭连玉柱，四皓所徜徉。昊天毋嗟嗟，痛饮以自强。